title: Allan Edwall

text: Edwall teki useita levytyksiä vuodesta 1979 lähtien. Vuonna 2009 hänen esikoisalbuminsa "Grovdoppa" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Allan Edwall

text: Allan Edwall kuoli 72-vuotiaana eturauhassyöpään. Hänellä on neljä lasta kahdesta avioliitosta.


title: Gerhard af Schultén

text: Cay Gerhard af Schultén (s. 24. huhtikuuta 1938 Helsinki) on suomalainen juristi ja vapaaherra, joka toimi Suomen ensimmäisenä kuluttaja-asiamiehenä vuosina 1978–1991. Hän on valmistunut lainopin kandidaatiksi 1961 ja lisensiaatiksi 1968. Varatuomarin arvon hän sai vuonna 1965.


title: Gerhard af Schultén

text: Ennen kuluttaja-asiamiehen tehtävää af Schultén työskenteli muun muassa oikeusministeriössä lainsäädäntöneuvoksena 1970–1978. Hän on valmistellut yksityisoikeuden alan säännöksiä, muun muassa osakeyhtiö- ja säätiölakeja.


title: Gerhard af Schultén

text: Vuosina 1991–2005 af Schultén on työskennellyt kahdessa asianajotoimistossa, vuodesta 1993 asianajajana.


title: Gerhard af Schultén

text: Korkeimman oikeuden presidentti Pauliine Koskelo on af Schulténin puoliso.


title: Ruskojuoksiainen

text:
Ruskojuoksiainen eli kivijuoksiainen ("Lithobius forficatus") on juoksujalkaisiin kuuluva tuhatjalkainen.
Se on väriltään punainen, oranssi, tai ruskea ja sillä on ruumiin jokaisessa jaokkeessa yksi jalkapari, yhteensä 15 jalkaparia ja lyhyistä jaokkeista muodostuneet tuntosarvet. Keskimäärin noin 20-30 mm pitkäksi kasvava ruskojuoksiainen on yksi Suomen yleisimmistä tuhatjalkaislajeista, joka on levinnyt Lappiin saakka.


title: Ruskojuoksiainen

text: Ruskojuoksiainen liikkuu nopeasti, käärmemäisin liikkein. Se saattaa puolustautua puremalla, mutta sen purema ei ole myrkyllinen. Se talvehtii aikuisena ja voi elää kuusi vuotta vanhaksi.


title: Ruskojuoksiainen

text: Ruskojuoksiaisen kuvasi ensimmäisenä Carl Linnaeus vuonna 1758.


title: Ruskojuoksiainen

text: Ruskojuoksiainen viihtyy puiden kaarnojen ja kivien alla, kosteassa karikkeessa lehtien ja lahoavien puukappaleiden seassa, vanhojen rakennelmien sisällä sekä kosteissa tiloissa kuten kellarissa. Ruskojuoksiainen ei ole tuholaiseläin.


title: Ruskojuoksiainen

text: Ruskojuoksiaiset ovat petoja, ja käyttävät ravintonaan hyönteisiä.


title: Klavdija Totšenova

text: Klavdija Totšenova (16. marraskuuta 1921 – 30. toukokuuta 2004) oli neuvostoliittolainen kuulantyöntäjä ja olympiamitalisti.


title: Klavdija Totšenova

text: Totšenova teki kuulantyönnön maailmanennätyksen 14,86 m Tbilisissä 30. lokakuuta 1949. Se säilyi ennätyksenä runsaan vuoden. Totšenova saavutti hopeaa Brysselin EM-kilpailuissa 1950 tuloksella 13,92 m. Hän hävisi maannaiselleen Anna Andrejevalle 40 senttimetriä. Helsingin 1952 olympialaisissa hän saavutti pronssia tuloksella 14,50 m. Hänen edelleen sijoittuivat neuvostoliittolainen Galina Zybina ja saksalainen Marianne Werner. Toisen maannaisensa Tamara Tyškevitšin hän voitti kahdeksalla senttimetrillä.


title: Jelizaveta Bagrjantseva

text: Jelizaveta Bagrjantseva (27. elokuuta 1929 – 24. tammikuuta 1996) oli neuvostoliittolainen kiekonheittäjä ja olympiamitalisti.


title: Jelizaveta Bagrjantseva

text: Bagrjantseva saavutti kiekonheitossa olympiahopeaa Helsingissä 1952 tuloksella 47,08 m. Hän hävisi maannaiselleen Nina Romaškovalle yli neljä metriä.


title: Jelizaveta Bagrjantseva

text: Jelizaveta Bagrjantsevan tytär Irina Nazarova voitti olympiakultaa 4 × 400 metrin viestijuoksussa Moskovassa 1980.


title: Don’t Panic (Coldplayn kappale)

text: ”Don’t Panic” on englantilaisen Coldplay-yhtyeen kappale vuodelta 2001. Se julkaistiin yhtyeen ensimmäisen albumin, "Parachutesin", neljäntenä singlenä. Single julkaistiin joissakin Euroopan maissa, mutta esimerkiksi Britanniassa julkaistiin vain promosingle.


title: Don’t Panic (Coldplayn kappale)

text: Kappaleen alkuperäinen nimi oli ”Panic” ja sen ensimmäinen versio oli olemassa jo vuonna 1998. Kappale oli jo ennen "Parachutesia" EP:llä "The Blue Room". Kappaleen tuottivat Coldplay ja brittiläinen tuottaja Ken Nelson.


title: Don’t Panic (Coldplayn kappale)

text: ”Don’t Panic” sävellettiin jo Coldplayn alkuaikoina. Noihin aikoihin yhtye oli kirjoittanut vain kymmenen kappaletta, joista yksi oli ”Don’t Panicin” varhainen prototyyppi. Yhtye käyttikin kappaletta rumpalin etsimiseen. Kappaleen nimi oli alun perin ”Panic”, ja se oli yksi kuudesta kappaleesta, joita yhtye soitti ensimmäisellä keikallaan vuonna 1998 Camdenin Laurel Treessä. Lopulta kappaleen nimeksi muodostui ”Don’t Panic”, luultavasti Douglas Adamsin parodisen tieteiskirjasarjan "Linnunradan käsikirja liftareille" mukaan.


title: Don’t Panic (Coldplayn kappale)

text: Kappaleen alkuperäinen versio äänitettiin vuonna 1999. Versio on erilainen kuin "Parachutesin" versio. Yleisesti ottaen melodia on erilainen ja sanoitukset ovat merkitykseltään erilaiset (kertovat ”hieman katastrofaalisesta illasta, jonka Chris oli viettänyt nuorta neitoa nimeltä Alice Hill viihdyttäessään”). Tämä versio julkaistiin "The Blue Room" -EP:llä lokakuussa 1999.


title: Don’t Panic (Coldplayn kappale)

text: Brittiläinen tuottaja Ken Nelson ja Coldplay äänittivät ”Don’t Panicin” uudelleen yhtyeen ensimmäiselle studioalbumille "Parachutesille". Kitaristi Jonny Buckland äänitti kitaraosansa uudelleen kahteen kertaan ja käytti osia miksatessaan kappaletta. Yhtye käytti akustista kitaraa, rumpuja, bassoa ja urkupillejä hienostuneesti. Laulun osat äänitettiin Rockfield-studioilla Walesissa ja Parr Street -studiossa Liverpoolissa.


title: Don’t Panic (Coldplayn kappale)

text: ”Don’t Panic” on "Parachutesin" ensimmäinen kappale. Se perustuu kitaraan ja alkaa akustisen kitaran rämpyttelyllä. Rämpyttelyä seuraa lisää kitarasäkeitä, kunnes mukaan tulee laulu. Arvostelussa väitetään, että Coldplayn indie rock -taipumus näkyy selvästi kappaleessa.


title: Don’t Panic (Coldplayn kappale)

text: Alun perin yhtye suunnitteli julkaisevansa ”Don’t Panicin” "Parachutesin" neljäntenä singlenä. Yhtye hylkäsi suunnitelmansa kun he päättivät, että kolme singleä oli kyllin monta singleä albumilta. Vuoden 2000 menestyneiden singlejulkaisujen jälkeen yhtye ajatteli, että "Parachutes" oli saanut tarpeeksi huomiota Britannian merkittävillä alueilla. Kun he päättivät julkaista neljännen singlen, se julkaistaisiin vain alueilla, jotka eivät vielä olisi saaneet yliannostusta hittisingleiltä ”Yellow” ja ”Trouble”. Coldplay ja yhtyeen levy-yhtye Parlophone tyytyivät ”Don’t Paniciin”, joka oli tuolloin yleisön suosikki. Single julkaistiin lopulta 19. maaliskuuta 2001 joissakin Euroopan maissa. Singlen B-puolina toimivat konserttitallenteet ”You Only Live Twice”, viidennen samannimisen James Bond -elokuvan teemakappale, ja ”Bigger Stonger”, kappale yhtyeen ensimmäiseltä EP:ltä. B-puolet äänitettiin yhtyeen konsertissa Norjan Rockefellerin musiikkihallissa. ”Don’t Panic” julkaistiin myös Britannian hittikokoelmassa "Now That’s What I Call Music! 48".


title: Don’t Panic (Coldplayn kappale)

text: Yhtye on kieltänyt ”Don’t Panicin”, kuten monien muidenkin kappaleidensa, käytön useissa mainoksissa. Yhtye kieltäytyi Diet Coken ja Gapin miljoonasopimuksesta vuonna 2004, jossa yhtiöt tarjosivat yhtyeelle miljoonia euroja, jos yhtiöt saisivat käyttää yhtyeen kappaleita ”Don’t Panic” ja ”Trouble”. Yhtye pyysi manageriltaan Phil Harveylta, ettei edes näyttäisi heille sellaisia tarjouksia, koska ”keskustelu saattaisi johtaa kompromissiin”.


title: Don’t Panic (Coldplayn kappale)

text: Tästä huolimatta, kappaletta on käytetty monissa elokuvissa ja televisiosarjoissa. Kappaletta soitettiin vuoden 2002 komedia-draama-elokuvassa "Igby Goes Down" ja se julkaistiin myöhemmin myös elokuvan soundtrackilla, joka julkaistiin 25. helmikuuta 2003 levy-yhtiöstä Spun Records. Se oli myös vuoden 2004 elokuvassa "Garden State" ja myös elokuvan soundtrackilla; elokuvan ohjaaja Zach Braff oli valinnut itse kappaleet elokuvaansa. Kappaletta soitettiin myös FX:n televisiosarjan "Asema 62" ("Rescue Me") ensimmäisessä jaksossa kuten myös ohjelman "Odyssey 5" pilottijaksossa. Kappaletta soitettiin myös brittiläisessä televisiosarjassa "Sugar Rush" vuonna 2005 ja se esiintyi myös sarjan soundtrackilla.


title: Don’t Panic (Coldplayn kappale)

text: ”Don’t Panic” sisälsi aivan erilaisen alun yhtyeen "A Rush of Blood to the Head" -kiertueella vuonna 2003. Martin soitti myös sähkökitaraa ja Buckland huuliharppusooloa välisoiton aikana. Buckland heitti usein huuliharppunsa yleisöön soitettuaan soolonsa.


title: Don’t Panic (Coldplayn kappale)

text: Kappaleesta julkaistiin vuonna 2001 dance-versio, jonka olivat tehneet Logo ja Dawn Joseph.


title: Don’t Panic (Coldplayn kappale)

text: Kriitikoiden arviot ”Don’t Panicista” olivat yleisesti ottaen positiivisia. Allmusicin kriitikko MacKenzie Wilson kirjoitti arvostelussaan, että ”Coldplayn indie-rock-taipumukset näkyvät selkeästi, erityisesti kappaleissa kuten ’Don’t Panic’ ja ’Shiver’.” Pitchforkin kriitikko Spencer Owen kirjoitti arvostelussaan, että ”tämä hillitty, uninen albumin aloituskappale sisältää Martinin falsettikertosäkeen ’Elämme kauniissa maailmassa,’ joka vaikuttaa summaavan koko äänitteen yleisen ajatuksen.” Kriitikko Adrian Denning kirjoitti albumin arvostelussan, että ”sekä laulu että kitara ovat kertakaikkisen kauniita. Se on kappale, josta saa lohtua, mukavuutta, ja sitä kuunnellessaan saa olla hiljaa ja kunnioittaa sitä” Hybridmagazine.comin kriitikko kirjoitti arvostelussaan, että ”se on ihmeellinen kappale, jossa kaikuu äänitteen tulevat kappaleet. ’Don’t Panic’ on täynnä loistavia kitaraääniä ja kivoja taustarytmejä, ja rakastan kappaleen loppua.”


title: Don’t Panic (Coldplayn kappale)

text: ”Don’t Panicin” animoidun musiikkivideon ohjasi Tim Hope. Video alkaa animoidulla diagrammilla, joka esittää veden kiertokulkua. Sitten se siirtyy kuvaamaan yhtyeen jäsenien kaksiulotteisia paperimalleja, jotka tekevät kotitöitä. Yhtäkkiä videon maailmaan iskee tulvia, tulivuoria ja sähköshokkeja. Kuten Coldplayn aikaisemmissakin musiikkivideoissa, tässäkin on mukana "Parachutesin" kannessa esiintyvä keltainen maapallo.


title: Franco Nero

text: Fransesco "Franco" Nero (alk. Fransesco Sparanero, s. 23. marraskuuta 1941 San Prospero, Parma, Italia) on italialainen näyttelijä. Hänet tunnetaan muun muassa elokuvista "Django" (1966), "Camelot" (1967), "The Virgin and the Gypsy" (1970) sekä monista italialaisista elokuvista. Nerolla on poika Carlo Gabriel (s. 1969) suhteesta näyttelijä Vanessa Redgraven kanssa. He menivät naimisiin vasta 2006.


title: Donald Laz

text: Donald Laz (17. toukokuuta 1929 – 21. helmikuuta 1996) oli yhdysvaltalainen seiväshyppääjä ja olympiamitalisti.


title: Donald Laz

text: Laz saavutti seiväshypyssä olympiahopeaa Helsingissä 1952 tuloksella 450 cm, jonka hän maanmiehensä Bob Richardsin tavoin ylitti toisellaan. Ennen Richardsin kolmatta yritystä 455 senttimetristä amerikkalaiset olivat tasoissa mutta Richards ylitti tuon korkeuden ja voitti kultaa. Pan-Amerikan kisoissa 1955 Laz saavutti pronssia tuloksella 430 cm. Hän hyppäsi ennätyksensä 462 cm vuonna 1954.


title: Étienne Desmarteau

text: Étienne Desmarteau (4. helmikuuta 1873 – 29. lokakuuta 1905 Boucherville, Quebec, Kanada) oli kanadalainen yleisurheilija, joka voitti painonheitossa kultaa St. Louisin olympialaisissa 1904.


title: Étienne Desmarteau

text: Desmarteau työskenteli poliisina Montrealissa ja pyysi työnantajaltaan lupaa matkustaa olympialaisiin. Lupaa ei myönnetty, mutta hän lähti silti matkaan ja sai potkut työstään. Kun sitten kävi ilmi, että hän oli voittanut olympiakultaa, hän sai työnsä takaisin.


title: Étienne Desmarteau

text: Itse kilpailussa Desmarteau sai parhaan tuloksensa 10,46 m ensimmäisellä heitollaan. Hän voitti moukarinheiton kolminkertaisen olympiavoittajan John Flanaganin 30 sentillä.


title: Étienne Desmarteau

text: Desmarteau kuoli olympialaisten jälkeisenä vuonna lavantautiin ja Montrealin kaupunki nimesi hänen kunniakseen puiston, myöhemmin myös piirikunnan ja urheilukeskuksen, jota käytettiin Montrealin olympialaisissa koripallo-otteluissa.


title: Darrow Hooper

text: Clarence Darrow Hooper (30. tammikuuta 1932 Fort Worth, Texas – 19. elokuuta 2018) oli yhdysvaltalainen kuulantyöntäjä sekä olympiamitalisti.


title: Darrow Hooper

text: Hooper voitti kuulantyönnön vuonna 1952 Yhdysvaltain olympiakarsinnoissa. Helsingin olympialaisissa hän saavutti hopeaa tuloksella 17,39 metriä. Hän hävisi kaksi senttimetriä itseään kaksi päivää vanhemmalle maanmiehelleen Parry O’Brienille, joka teki tunnetuksi kuulantyönnön pakitustyylin.


title: Darrow Hooper

text: Hooper kuoli 86-vuotiaana 19. elokuuta 2018.


title: TP.3 Reloaded

text: TP.3 Reloaded on R&B -artisti R. Kellyn yhdeksäs albumi vuodelta 2005. Albumin tuotti Jive Records. Albumi on R. Kellyn 12-Play -albumi sarjan kolmas osa.


title: Jyrki Korhonen

text: Jyrki Tapio Korhonen (s. 11. lokakuuta 1964) on suomalainen oopperalaulaja, äänialaltaan basso. Hän on ollut kiinnitettynä Suomen Kansallisoopperaan vuodesta 2001. Vuosina 1993–2000 Korhonen esiintyi Wiesbadenin ja Darmstadtin oopperoissa.


title: Jyrki Korhonen

text: Korhonen on opiskellut Sibelius-Akatemiassa opettajinaan Jorma Elorinne ja Tom Krause. Hän opiskeli Zürichin oopperan kansainvälisessä oopperastudiossa 1992–1993.


title: Jyrki Korhonen

text: Korhosen rooleihin kuuluvat muun muassa:


title: Rae Dawn Chong

text:
Rae Dawn Chong (s. 28. helmikuuta 1961 Edmonton, Alberta, Kanada) on kanadalainen näyttelijä. Hänet tunnetaan muun muassa elokuvista Taistelu tulesta (1981), Commando (1985), Amazon (Mika Kaurismäen ohjaama elokuva) ja The Visit (2000) sekä televisiosarjasta Rajatapaus (2000–2002), jossa hänen roolihenkilönsä oli tohtori Peggy Fowler. Hän on näytellyt myös sarjoissa Melrose Place ja Amyn lailla. __notoc__
Chong on ollut kaksi kertaa naimisissa, mutta molemmat liitot ovat päättyneet eroon. Hänen ensimmäinen puolisonsa oli Owen Baylis ja toinen näyttelijä C. Thomas Howell. Hänellä on yksi poika Morgan, ensimmäisestä avioliitostaan. Chong on syntyperältään afro-aasialainen. Hänen äitinsä on afroamerikkalainen ja intialainen, hänen isänsä on skotlanninirlantilainen ja kiinankanadalainen.


title: Fendi

text: Fendi on italialainen muotitalo, joka perustettiin nahka- ja turkisliikkeenä Roomassa vuonna 1918. Fendi suunnittelee vaatteita, hajuvesiä, asusteita sekä myös huonekaluja. Fendi tunnetaan kuitenkin parhaiten "baguette"-käsilaukuistaan. Yrityksen taiteellisena johtajana toimii Karl Lagerfeld.


title: Fendi

text: Fendin perusti Adele Casagrande, joka naimisiin mentyään 1925 vaihtoi kaupan nimen miehensä Edoardo Fendin mukaan Fendiksi. Liike menestyi hyvin, ja uusi kauppa avattiin Via Piavelle vuonna 1932. Pariskunnan viisi tytärtä ovat jo nuoresta työskennelleet yrityksessä.


title: Fendi

text: Fendi lanseerasi ensimmäisen hajuvetensä, "Fendi for Women" -tuoksun, vuonna 1986. Myöhemmin tarjontaa on laajennettu miestentuoksujen "Fendi Uomo" (1988) ja "Theorema Uomo" (2001) sekä naisille suunnattujen tuoksujen "Fantasia" (1996) ja "Celebration" (2005) myötä.


title: Fendi

text: Fendin omistaa luksusmerkkituotteistaan tunnettu ranskalainen LVMH.


title: Happy People/U Saved Me

text: Happy People/U Saved Me on R&B -artisti R. Kellyn seitsemäs albumi. Albumi on jaettu kahteen osaan, jotka ovatHappy People (sisältää soul-musiikkia) ja U Saved Me (sisältää gospelia). Tupla-albumi julkaistiin 24. elokuuta 2004.


title: Happy People/U Saved Me

text: R. Kelly on kirjoittanut ja tuottanut kaikki kappaleet.


title: Euphrasia Donnelly

text: Euphrasia (Fraze) L. Donnelly (myöh. Bungard, (s. 6. kesäkuuta 1906 Indianapolis - ?) on entinen yhdysvaltalainen uimari ja olympiavoittaja. Hän voitti olympiakultaa Pariisin olympialaisissa 4 × 100 metrin vapaauintiviestissä. Donnelly on 163 senttimetriä pitkä ja uintiurallaan hän edusti "Hoosier Athletic Clubia".


title: Lou Diamond Phillips

text: Lou Diamond Phillips (aik. Lou Diamond Upchurch, s. 17. helmikuuta 1962 Subic Bayn laivastotukikohta, Filippiinit) on yhdysvaltalainen näyttelijä ja Golden Globe -ehdokas. Hänet tunnetaan muun muassa elokuvista "La Bamba" (1987), "Älä anna periksi" (1988), "Nuoret sankarit" (1988), "Nuoret sankarit 2" (1990) ja "Tulikokeessa" (1996). Hän on näytellyt myös televisiosarjoissa "Num3rot", "", "24" ja "Äärirajoilla". Hänen uusin sarjansa on syksyllä 2009 Yhdysvalloissa alkanut "Stargate Universe".


title: Lou Diamond Phillips

text: Phillips on ollut naimisissa kolme kertaa; Julie Crypherin kanssa vuosina 1987-1990, Kelly Phillipsin kanssa vuosina 1994-2007 ja Yvonne Marie Boismierin kanssa vuodesta 2007. Hänellä on liitoistaan yhteensä kolme lasta; kaksostyttäret Grace Moorea ja Isabella Patricia (s. 5. lokakuuta 1997) Kelly Phillipsin kanssa ja tytär Indigo Sanara Yvonne Marie Boismierin kanssa. Näyttelijä Kiefer Sutherland, joka teki Phillipsin kanssa useamman elokuvan (esim. "Nuoret sankarit", "Nuoret sankarit 2" ja "Renegades - luopiot") on Phillipsin hyvä ystävä.


title: Sietämätöntä julmuutta

text: Sietämätöntä julmuutta ("Intolerable Cruelty") on yhdysvaltalainen elokuva vuodelta 2003. Se on lajityypiltään farssi tai romanttinen musta komedia. Se kertoo menestyvästä avioerojuristista ja rahakkaita avioeroja harrastavasta onnenonkijasta. Pääosissa ovat George Clooney ja Catherine Zeta-Jones.


title: Helsingin kristillinen koulu

text: Helsingin kristillinen koulu on Helsingin Pukinmäessä sijaitseva yksityinen peruskoulu, jonka erikoispainotuksena on kristillinen kasvatus. Koulussa on luokkia ensimmäisestä luokasta aina yhdeksänteen asti ja lisäksi koulun yhteydessä toimii kristillinen päiväkoti Pursi.


title: Helsingin kristillinen koulu

text: Koulu sai perustamisluvan 1. elokuuta 1995, mutta oli toiminut kotikouluperiaatteella jo 1980-luvun lopulta alkaen. Vuodesta 1993 vuoteen 2012 se toimi Jakomäessä Somerikkokujalla, mutta nykyään koulu toimii omissa tiloissaan Helsingin Pukinmäessä entisen Pukinmäen peruskoulun rakennuksessa.


title: Helsingin kristillinen koulu

text: Koulu on Helsingin kaupungin sopimuskoulu ja siellä noudatetaan valtakunnallista opetussuunnitelmaa. Koulu saa rahoituksensa muiden yksityisten peruskoulujen tapaan valtiolta ja kaupungilta ja toiminnan ylläpitäjänä on oma kannatusyhdistys. Koulun perustana ovat kristilliset arvot, ja se on yhteiskristillinen, eli se ei ole minkään seurakunnan ylläpitämä, vaikkakin tekee yhteistyötä monien eri seurakuntien kanssa.


title: Uuno Tiirikkala

text: Uuno Vilhelm Tiirikkala () oli suomalainen jääkärieversti. Hänen vanhempansa olivat maanviljelijä Juho Tiirikkala ja Ida Mattinen. Hänet vihittiin avioliittoon vuonna 1934 Kerttu Inkeri Lampenin kanssa.


title: Uuno Tiirikkala

text: Tiirikkala kävi Lahden kauppakoulun vuosina 1913–1914 ja suoritti yksityisesti kahdeksannen luokan Hämeenlinnan lyseossa vuonna1929. Tiirikkala oli kuuntelu-upseerina Kadettikoulussa vuosina 1919–1920 ja suoritti hyökkäysvaunukurssin vuonna 1924 sekä sotilaspedagogisen kurssin vuonna 1925. Taistelukoulun komppanianpäällikkökurssin hän suoritti vuosina 1927–1928 ja Jyväskylän hiihtokokeilukurssin vuonna 1934 sekä konekivääri- ja kranaatinheitinkurssin vuosina 1935 ja 1938.


title: Uuno Tiirikkala

text: Tiirikkala liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 6. maaliskuuta 1916, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Uuno Tiirikkala

text: Tiirikkala saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi ja myöhemmin komppanianpäälliköksi 5. jääkärirykmentin 15. jääkäripataljoonan 2. komppaniaan. Sisällissodan taisteluihin hän otti osaa Karjalankannaksella.


title: Uuno Tiirikkala

text: Tiirikkala toimi sisällissodan jälkeen opettajana Helsingissä kesällä 1918 pidetyillä tiedonantokursseilla. Kurssien jälkeen hänet siirrettiin 18. elokuuta 1918 alkaen nuoremmaksi upseeriksi Vuoristoprikaatin tiedonanto-osastoon. Vuoristoprikaatista hänet siirrettiin 20. marraskuuta 1918 Laatokan jalkaväkirykmentti n:o 6:n 2. pataljoonaan ja edelleen 15. joulukuuta 1918 alkaen 3. Divisioonan tiedonanto-osastoon. Seuraavaksi hänen viestitaidoistaan sai tuta Kenttälennätinpataljoona, jonne hänet siirrettiin 16. joulukuuta 1919.


title: Uuno Tiirikkala

text: Kenttälennätinpataljoonasta hänet siirrettiin aliupseerikoulun johtajaksi Pohjois-Savon rykmenttiin 12. tammikuuta 1921, josta hänet siirrettiin komppanianpäälliköksi 20. huhtikuuta 1921 alkaen 2. konekiväärikomppaniaan. Pohjois-Savon rykmentistä hänet siirrettiin aliupseerikoulun johtajaksi Suomen valkoiseen kaartiin itsenäisyyspäivänä vuonna 1929. Seuraavaksi hänet nimitettiin 1. syyskuuta 1931 Vöyrin pataljoonan komentajaksi ja 19. joulukuuta 1931 saman pataljoonan aliupseerikoulun johtajaksi ja edelleen 1. heinäkuuta 1937 Lapuan pataljoonan komentajaksi.


title: Uuno Tiirikkala

text: Tiirikkala toimi Pohjois-Savon rykmentin kunnianeuvoston jäsenenä vuosina 1925–1926 ja Suomen valkoisen kaartin kunnianeuvoston puheenjohtajana vuosina 1932 ja 1937 sekä 1. Divisioonan kunniatuomioistuimen jäsenenä vuonna 1934. Kaartilaisen päätoimittajana hän toimi vuosina 1932–1934 ja Tuusulan kunnanvaltuuston jäsenenä vuosina 1937–1939 sekä Tuusulan Voima-Veikkojen puheenjohtajana vuosina 1937–1938.


title: Uuno Tiirikkala

text: Tiirikkala toimi Tuusulan kunnanvaltuuston jäsenenä vuosina 1937–1941 ja kunnan tilintarkastaja vuosina 1939–1940 sekä Tuusulan Voima-Veikkojen kunniajäsenenä vuodesta 1940 alkaen. Hauhon Rintamamiesyhdistyksen kunniajäseneksi hänet valittiin vuonna 1943. Hän istui myös monissa johtokunnissa muun muassa Silkkiteos Oy:ssä, Tuusulan Ratsastajissa, Tuusulan Hevosystävissä, Oriyhdistyksessä ja Keski-Uudenmaan Ampumaseurassa.


title: Uuno Tiirikkala

text: Tiirikkala osallistui talvisotaan YH:n (ylimääräisten harjoitusten) aikana 1. Täydennys-Divisioonan esikuntapäällikkönä, josta hänet komennettiin varsinaisten taistelujen alettua komentajaksi Jalkaväkirykmentti 61:een. Hän osallistui rykmentin komentajana osaa taisteluihin Taipale-Vuosalmi akselilla.


title: Uuno Tiirikkala

text: Välirauhan aikana Tiirikkala komennettiin Jalkaväenkoulutuskeskus 9:n päälliköksi, mistä hänet siirrettiin myöhemmin komentajaksi 11. Divisioonan Hanhikosken harjoituskeskukseen. Hanhikoskelta hänet siirrettiin Jalkaväkirykmentti 31:n komentajaksi ja edelleen Kanta-Hämeen suojeluskuntapiirin 8. alueen päälliköksi.


title: Uuno Tiirikkala

text: Jatkosodan puhjettua hänet määrättiin komentajaksi Jalkaväkirykmentti 44:n 2. pataljoonaan, josta hänet siirrettiin myöhemmin komentajan viransijaiseksi Jalkaväkirykmentti 23:een. Jatkosodassa hän osallistui taisteluihin Laatokan Karjalassa, Aunuksessa ja Syvärillä. Vielä vuoden 1941 puolella hänet siirrettiin pois rintamajoukoista ja hänet sijoitettiin suunnittelu-upseeriksi 6. Armeijakuntaan ja toimi samalla Upseerien taistelukurssin johtajana. Vuonna 1942 hänet siirrettiin ensimmäiseksi koulutusupseeriksi Jalkaväenkoulutuskeskus 1:een, josta hänet siirrettiin Pataljoonankomentajaksi Jalkaväen aliupseerikouluun, missä tehtävässä hän olikin vuoteen 1944 saakka, jolloin hänet siirrettiin komentajaksi Jalkaväenkoulutuskeskus 29:ään.


title: Uuno Tiirikkala

text: Vielä kumminkin tarvittiin Tiirikkalan sotilasosaamista ja hänet lähetettiinkin Lapinsotaan. Hän sai komentoonsa Jalkaväkirykmentti 8:n, jonka komentajana hän osallistui taisteluihin Lapissa, missä hän haavoittui miinasta 14. toukokuuta 1945 Harjuvaarassa.


title: Uuno Tiirikkala

text: Sotien jälkeen Tiirikkala jatkoi Jalkaväkirykmentti 8:ssa, mutta nyt komentajan viransijaisena vuoteen 1946 saakka. Edellä mainittuna vuonna hänet nimitettiin Jääkäripataljoona 3:n komentajaksi, jossa virassa hän toimi vuoteen 1948 saakka, jolloin hän erosi vakinaisesta palveluksesta ja siirtyi Silkkiteos Oy:n palvelukseen. Hänet haudattiin Tuusulaan.


title: Stillwater (Minnesota)

text: Stillwater on kaupunki Minnesotassa, Yhdysvalloissa. Se on Washingtonin piirikunnan keskus. Stillwaterissa on 18 225 asukasta (2010) Pinta-alaltaan kaupunki on 18,9 neliökilometriä ja se kuuluu Minneapolis-Saint Paulin suurkaupunkialueeseen.


title: Stillwater (Minnesota)

text: Stillwater on yksi Minnesotan vanhimmista asutuskeskuksista. Se perustettiin vuonna 1843 ja kaupunginoikeudet se sai vuonna 1854. Stillwater oli alkuaikoinaan menestyvä metsäteollisuuskaupunki. Stillwaterissa pidettiin vuonna 1848 kokous, joka johti Minnesotan osavaltion perustamiseen.


title: Stillwater (Minnesota)

text: Stillwaterin sijainti lähellä Minneapolisin ja Saint Paulin kaupunkeja on auttanut turismin kasvuun. Kaupungin nähtävyyksiin kuuluvat St. Croixin joenvarsialue, Washingonin piirikunnan museo ja monet historialliset rakennukset kaupungin varhaisesta menestyksestä.


title: Stillwater (Minnesota)

text: Elokuvan Rohto (The Cure) tapahtumat sijoittuvat pääosin Stillwaterin kaupunkiin.


title: Kaprakka

text: Kaprakka (nyk. Verve) oli Liperin Käsämässä sijaitseva Hengitysliitto ry:n kuntoutuskeskus. Samalla alueella Liperin Käsämässä toimii myös Ammattiopisto Luovin Liperin yksikkö.


title: Kaprakka

text: Entisessä Kaprakassa toimii liperiläisille avoin uimahalli Liprakka. Veljesharjun ympäristössä on monipuoliset ulkoliikuntamahdollisuudet, muun muassa retkipolut ja puhtaat lammet.


title: Kaprakka

text: Ammatillinen koulutuskeskus toimi Kaprakka-nimen alla vuoden 2007 elokuuhun saakka, jolloin Kaprakan ammatillinen koulutuskeskus liittyi osaksi Suomen suurinta ammatillista erityisoppilaitosta, Ammattiopisto Luovia.


title: Kaprakka

text: Kaprakka valmistui vuosina 1947–48 Veljesharjuksi eli Sotainvalidien Veljesliiton tuberkuloosiparantolaksi ja ammattikouluksi. Sen päärakennukset piirsi arkkitehti Viljo Revell.


title: Kaprakka

text:
Hengitysliitto Helin (nyk. Hengitysliitto) kuntoutusyksiköt Hoikan kuntoutuskeskus, Kaprakka ja Verve yhdistyvät uudeksi, valtakunnallisesti kuntoutuksen palveluntuottajaksi 1.1.2009. Toimintansa aloittava Verve tuottaa palveluja Helsingissä, Kuopiossa, Liperissä, Joensuussa, Oulussa, Sastamalassa ja Tampereella.
Vuoden 2011 alussa Verve lopetti Liperissä, ja koko alue on nykyään Ammattiopisto Luovin Liperin yksikön käytössä.


title: Kaprakka

text: Syyskuussa 2004 avatussa Liprakka-nimisessä uimahallissa on 25 metrin pituinen kolmiratainen allas, jossa on kolme vesihierontapistettä, Lasten altaassa on pieni liukumäki ja suihkuava vesisieni; syvyys on 60 cm. Uimahalli on kaikille liperiläisille avoin.


title: Kaprakka

text: Uimahalli on astmaystävällinen: vedenpuhdistusjärjestelmä on otsonipohjainen ja allastilat on rakennettu sisäilmaluokkaan 1. Altaiden veden lämpötila on +28 astetta.


title: Kaprakka

text: Uimahalli Liprakka lopetti toimintansa 1.1.2014. Sen avaamista on vaadittu vuonna 2018.


title: Dukagjinin ruhtinaskunta

text: Dukagjinin ruhtinaskunta (1387-1444) oli ruhtinaskunta keskiajan Albaniassa. Sen perustivat veljekset Pal ja Leka I Dukagjini ja jota sitten hallitsivat Palin jälkeläiset, Tanush Dukagjini ja Pal II Dukagjini, jotka ottivat osaa Lezhan liigaan. Palin poika, Lekë III Dukagjini on yksi merkittävimpiä henkilöitä Albanian historiassa.


title: Pikku Karvasjärvi

text: Pikku Karvasjärvi tai Pieni Karvasjärvi on järvi tai paremminkin lampi Utajärven kunnan Sanginkylän itälaidalla.


title: Pikku Karvasjärvi

text: Järvi sijaitsee entisen Ylikiimingin kunnan, nykyisin Oulun kaupungin, rajan läheisyydessä Isosta Karvasjärvestä vain kolmisensataa metriä pohjoiseen. Järven lähettyville tulee metsäautotie Karvaskosken kankaan kautta, jonka varressa on Karvasojan rannalla sijaitseva hirvikämppä.


title: Pikku Karvasjärvi

text: Järvi on paikoin matalarantainen, mutta siinä on melko vähän vesikasvillisuutta. Järveä ympäröivät suot lukuun ottamatta länsi- ja etelälaidan pieniä kankaita. Kaloja ovat hyvin tummat hauet, ahvenet ja särjet. Järvestä lähtee sivuoja Karvasoja-nimiseen puroon, joka laskee Isosta Karvasjärvestä Sanginjoen sivuhaaraan Koivujokeen lähellä Pienelle Kivijärvelle menevää tietä. Järven ympäristö on asumaton, lähimpään asutukseen Puutturinjärvelle on tosin vain reilut kaksi kilometriä.


title: Rock ’n Roll Children

text: Rock 'n Roll Children on Sturm Und Drang -yhtyeen toinen levy. Se julkaistiin 12.11.2008. Levyltä on julkaistu kolme singleä, "Break Away", "A Million Nights" sekä "That's The Way I Am". Kappaleista on kuvattu musiikkivideot. Levy ylsi toisella myyntiviikollaan Suomen virallisen listan toiselle sijalle ja myi viikossa kultaa. Sonata Arctican entinen kitaristi Jani Liimatainen on kirjoittanut levylle kappaleen "The River Runs Dry".


title: Rock ’n Roll Children

text: v


title: Rabbe Johansson

text: Rabbe Johansson (s. 1961) on suomalainen rumpali. Hän soitti rumpuja punkyhtyeessä Ypö-Viis. Kun yhtye hajosi 1981 toimittuaan noin neljä vuotta, hän siirtyi soittamaan Freelance-yhtyeeseen. Freelance soittaa tanssi- ja rock-musiikkia eri tanssipaikoissa.


title: Iso Kivijärvi (Utajärvi)

text: Iso Kivijärvi on järvi Muhoksen ja Utajärven rajalla, Utajärven kuntakeskuksesta seitsemisen kilometriä pohjoiskoilliseen Oulujoen pohjoispuolella, jonka vesistöön järvi kuuluu.


title: Iso Kivijärvi (Utajärvi)

text: Järvi oli aikoinaan varsinainen erämaajärvi, jonne ei ollut minkäänlaista kulkuyhteyttä polkua ja sittemmin piennartietä lukuun ottamatta. Nykyään järvelle pääsee Puolangantieltä Pehkeensuon turvetuotantoalueen ja Honkaselän kautta jatkuvaa metsäautotietä, joka menee Koivuselän ja Kärpänselän kautta kohti Isoa Karvasjärveä ja edelleen Ylikiimingin Vepsänkylän sekä Pienen Kivijärven välistä tietä. Järvi on laaja ja rehevä, rannat ovat matalia ja pääosin suota, mutta pohjoiskoillisessa, idässä, lounaassa sekä luoteessa on pieniä kangasalueita. Pohjoisrannalla on kaksi asuinpaikkaa, jotka ovat nyt kesäasumuksina, lounaisrannan Isolla Saunamaalla on myös kesämökki. Järven kalastoon kuuluvat hauki, ahven ja särki. Järven laskujoki, Kivioja, laskee Oulujokeen Sotkankylällä.


title: Zebulon Pike

text: Zebulon Montgomery Pike Jr. (1779 – 1813) oli yhdysvaltalainen sotilas ja tutkimusmatkailija. Hänen johtamansa retkikunta kartoitti suuren osan Ranskan Louisianan eteläosasta, kun Yhdysvallat osti Louisianan Ranskalta. Pike kartoitti myös Mississippin yläjuoksua.


title: Zebulon Pike

text: Pikes Peak Kalliovuorilla Colorado Springsin kaupungin lähistöllä El Pason piirikunnassa Coloradon osavaltiossa on nimetty hänen mukaansa.


title: Stephen Harriman Long

text: Stephen Harriman Long (30. joulukuuta 1784 – 4. syyskuuta 1864) oli yhdysvaltalainen insinööri, upseeri ja tutkimusmatkailija. Hän keksi parannuksia höyryvetureihin. Tutkimusmatkailijana hänet tunnetaan retkikunnasta, joka kartoitti Suurten tasankojen preeriaa.


title: Meren raivo

text: Meren raivo ("The Perfect Storm") on Wolfgang Petersenin ohjaama yhdysvaltalainen katastrofielokuva, joka sai ensi-iltansa vuonna 2000. Se pohjautuu Sebastian Jungerin samannimiseen romaaniin, joka kertoo miekkakalaa pyytävän kalastusaluksen miehistöstä, joka joutuu hurrikaanin kynsiin.


title: Meren raivo

text: Elokuva perustuu tapahtumiin oikean lokakuussa 1991 raivonneen myrskyn aikana.


title: Korvensuu

text: Korvensuu 1913 on ensimmäinen Suomessa valmistettu auto. Auton prototyyppi valmistui vapunpäiväksi 1913 Mynämäellä Korvensuun maatalouskonetehtaassa.


title: Korvensuu

text: Vuonna 1910 mynämäkeläinen tehtailija Frans Engelbert Lindström kokosi pitkään ideaansa mietittyään maatalouskonetehtaansa työmiehistä neljän hengen ryhmän, joka valmisti auton prototyypin. Ryhmään kuuluivat Frans Varjo, Bernard Lehtonen, Oskari Suvanto, Oskari Aro ja Kustaa Leino. Heistä Frans Varjo tiettävästi osasi ajaa autoa. Muilla ei ollut senkään vertaa kokemusta autoista. Työryhmässä Bernard Lehtosen tehtäväksi tuli moottorin työstäminen, Oskari Suvanto teki taontatyöt ja Oskari Aro sekä Kustaa Leino peltityöt.


title: Korvensuu

text: Autoa ei koskaan valmistettu mallikappaletta enempää, vaikka tiettävästi viidelle autolle olisi ollut tilauksiakin. Frans Lindströmin tavoitteena oli valmistaa auto kokonaisuudessaan Korvensuun tehtaassa, ja rakentamisen tarkoitus oli ennen kaikkea näyttää Korvensuun tehtaan työntekijöiden korkeaa ammattitaitoa. Autosta ei ollut piirustuksia eikä muutakaan varsinaista suunnitelmaa. Ainoastaan magneetto, sytytystulpat, taka-akselien laakerit, rasvapumppu ja renkaat ostettiin muualta, ja auton sisäverhoilut teki satulaseppä Lehto Mietoisista. Ilmeisesti myös vaihteisto oli alun perin amerikkalaisvalmisteinen. Kaikki muu oli Korvensuun tehtaan oman väen valmistamaa.


title: Korvensuu

text: Auton ensimmäinen ”koeajo” tapahtui jouluna 1912 tehtaan sisätiloissa ja myöhemmin tehtailija Lindström oli hurauttanut autollaan merijäätä pitkin 50 kilometrin matkan Turkuun.


title: Korvensuu

text: Tehtailija Lindströmin kuoleman jälkeen auto siirtyi hänen pojalleen ja sittemmin Lindströmin veljelle Oskar Rekolalle, joka osti auton itselleen ja sattui ajamaan sillä kolarin. Vuonna 1949 Frans Lindströmin vävy Juho Koski, joka oli auton valmistumisen aikaan oppipoikana Korvensuun tehtaassa, osti auton itselleen ja korvasi alkuperäisen amerikkalaisen vaihteiston itsesuunnittelemallaan vaihteistolla.


title: Korvensuu

text: Tämän auton ensimmäinen ja ainoaksi jäänyt kappale oli viimeksi rekisterissä vuonna 1924, mutta se on yhä ajokuntoinen. Vuonna 2009 auto oli edelleen Frans Lindströmin suvun omistuksessa.


title: Korvensuu

text: Auton moottorina on ilmajäähdytteinen kaksisylinterinen nelitahtinen rivimoottori, jossa ei ollut erillistä sylinterikantta, vaan sylinteri ja kansi oli valettu yhtenäisenä osana. Kampikammio valmistettiin Korvensuun tehtaassa uudella tekniikalla kevytmetallivaluna, jonka kiertävä ammattimies, kulkurivaluri Karvonen, kävi onnistuneesti tekemässä. Ainoa kohta, jossa auton merkki 'Korvensuu' on näkyvissä, tehtiin valun yhteydessä kampikammion sivuluukkuun.


title: Korvensuu

text:
Moottorin venttiilit on sijoitettu laajentumaan, joka on tehty sylinterien palotilasta sivulle päin. Sivulaajentuma jakaantuu kolmeen osaan siten, että sen keskiosa on yhteydessä palotilaan, keskiosan alapuolella on pakokanava ja yläpuolella on imukanava. Pakoventtiilit ja imuventtiilit on sijoitettu lautaset vastakkain ja venttiilien varret samalla suoralla siten, että imuventtiilien varret ovat ylöspäin ja pakoventtiilien varret ovat alaspäin. Pakoventtiilejä liikuttaa nokka-akseli, mutta imuventtiilit aukeavat pelkän sylinterissä imutahdin aikana syntyvän imun voimasta. Samanlaista ratkaisua saksalaiset olivat kokeilleet aiemmin joissakin moottoreissa huonoin tuloksin ja olivat siksi luopuneet sen kehittelystä. Korvensuu-autossa ratkaisu toimii hyvin.
De Dion Bouton käytti tätä tekniikkaa vuosisadan alussa. Atmospheric inlet valve oli rakenteen nimi. Parina ensimmäisen vuonna tällaista moottoria käytettiin Harley-Davidson moottoripyörissä.


title: Korvensuu

text: Roiskevoitelun tehostamiseksi moottoriin on lisätty myöhemmin käsikäyttöinen öljypumppu.


title: Korvensuu

text: Imukanavan yläosaan on asennettu niin sanotulla ryypytyshanalla varustettu tulppa. Ryypytyshanasta voitiin moottorin käynnistyksen yhteydessä antaa parempilaatuista polttonestettä silloin, kun varsinaisena polttoaineena käytettiin petrolia. Ryypytystä ei kuitenkaan tarvittu, kun polttoaineena käytettiin pula-aikana Korvensuun tehtaassa kehitettyä petrolin ja eetterin sekoitusta.


title: Korvensuu

text: Moottori käynnistetään veivillä käsin kiertämällä. Työnjohtaja Varjon päätöksestä moottori asennettiin autoon siten, että vauhtipyörä jäi moottorin takapuolelle. Tästä syystä moottorin kiertosuunta on tavanomaisesta poikkeava ja veiviä pitää kiertää vastapäivään. Noin 10 hevosvoiman tehon antavalla moottorilla auto saavuttaa noin 30–40 km tuntinopeuden.


title: Korvensuu

text: Auton alkuperäinen amerikkalaisvalmisteinen planeettavaihteisto on myöhemmin vaihdettu Juho Kosken suunnittelemaan vaihteistoon, jossa on kolme vaihdetta eteen ja yksi taaksepäin.


title: Korvensuu

text: Auton ohjauspyörä on sijoitettu oikealle ja vaihdekeppi sekä käsijarru ovat valmistusajan tapaan korin ulkopuolella auton oikealla sivulla. Käsijarru vaikutti takapyörien jarrurumpujen ulkopuolisiin jarruvanteisiin.


title: Korvensuu

text: Korissa on käytetty runsaasti pyöreitä muotoja. Auto on suunniteltu kahdelle henkilölle. Tilaa oli siis kuskin lisäksi vain yhdelle matkustajalle. Kori oli jousitettu sekä etu- että taka-akselistaan puolielliptisillä lehtijousilla – korin joka kulmassa yksi pakka, joissa kussakin oli yhdeksän päistään ohenevaa ja kapenevaa jousilehteä. Historiansa aikana tämä prototyyppi on kokenut joitakin muutoksia. Kolarin seurauksena auton etumaski on vaihdettu 1920-luvulla uuteen alkuperäiseen tyyliin sopimattomaan etumaskiin, joka on tehty puimakoneen seulasta. Myös alkuperäiset 28-tuumaiset pyörät on vaihdettu renkaiden vaikean saatavuuden takia pienempiin jo useaan kertaan. Nykyinen rengaskoko on 16 tuumaa.


title: Stillwater

text: Stillwater voi viitata seuraaviin asioihin:


title: ARP-väärennös

text: ARP-väärennös tarkoittaa tavallisesti sitä, että laitteelle lähetetään ARP-vastaus, jota se ei ole pyytänyt. ARP-vastauksesta ilmenee, mikä MAC-osoite tietyllä IP-osoitteella on. Mikäli väärennetyn ARP-vastauksen saanut laite haluaa kommunikoida tälle IP-osoitteelle, liittää se lähetettävään pakettiin vastaanottajaksi ARP-väärennösviestissä olleen MAC-osoitteen. Tällöin liikenne ohjautuu haluttaessa laitteelle, josta liikennettä voidaan kuunnella tai muokata, ennen kuin alun perin haluttu vastaanottaja saa paketit.


title: ARP-väärennös

text: Mikäli ARP-vastauksiin asetetaan olemattomia tai ristiriitaisia MAC-osoitteita, ei virheelliset vastaukset tallentanut laite pysty kommunikoimaan IP-osoitteisiin, joita ARP-väärennökset koskevat.


title: ARP-väärennös

text: Kehittyneempi tapa tehdä ARP-väärennös on kuunnella ARP-kyselyitä. Tällöin väärentäjä vastaa ARP-kyselyyn haluamallaan MAC-osoitteella. Myös IP-osoitteen oikeasti omistava laite vastaa pyyntöön, jolloin ARP-kysyjä voi saada kaksi tai useampia vastauksia. Laitteen ominaisuuksista riippuu, tallennetaanko ARP-tauluun ensimmäiseksi vastaanotetun vai viimeisimmän ARP-vastauksen ilmoittama MAC-osoite.


title: ARP-väärennös

text: Herkin kohta ARP-väärennökselle ethernetverkossa on oletusyhdyskäytävän (default-gateway) MAC-osoite. Mikäli oletusyhdyskäytävän MAC-osoite laitteen ARP-taulussa ei vastaa oikeaa, voidaan kaikki muihin verkkoihin menevä liikenne väärentää ja/tai salakuunnella.


title: ARP-väärennös

text: Verkossa laiteominaisuuksista riippuen kytkimet, palomuuri tai reititin voidaan asettaa havainnoimaan ARP-väärennöksiltä vaikuttavia muutoksia. Oletusyhdyskäytävän MAC-osoite voidaan kiinteästi määrittää porttiin, jossa se fyysisesti sijaitsee. Mikäli sama MAC-osoite havaitaan muualla, voidaan portti sulkea automaattisesti ja raportoida tapahtuma eteenpäin. Ilman automaattista havainnointia voidaan kytkimen MAC-tauluja selaamalla selvittää, missä portissa tietty MAC-osoite sijaitsee.


title: ARP-väärennös

text: Tietokoneissa ARP-väärennökseltä voi suojautua uudehkolla palomuurilla. Yksinkertaisimmillaan palomuurin tapa torjua ARP-väärennökset on yhteyksien tilojen valvominen. Mikäli ARP-kyselyä tiettyä IP-osoitetta varten ei ole tehty, ei myöskään ARP-vastausta oteta vastaan.


title: ARP-väärennös

text: Esimerkiksi päivittämätön Windows XP tallettaa kaikki sille kohdennetut ARP-vastaukset muistiinsa, jolloin sen liikenteen kuuntelu on helppoa. Uusimmissa verkkokorteissa voidaan ARP-huijauksia torjua jopa ajuritasolla.


title: ARP-väärennös

text: Tilanteessa, jossa verkossa on tai on ollut kaksi samalle IP-osoitteelle konfiguroitua laitetta, ilmenee ARP-väärennöksen tapaisia ongelmia. Mikäli sama IP-osoite on edelleen usealla laitteella, voidaan se havaita Linux-käyttöjärjestelmissä arping-komennolla. Mikäli arping-komento saa useita vastauksia, nähdään vastaajien MAC-osoitteet ja ylimääriänen IP-osoite voidaan paikallistaa.


title: ARP-väärennös

text: Palomuureja syytetään usein viallisiksi verkko-ongelmista, varsinkin jos ongelmat ratkeavat palomuurin sammuttamisella. Palomuuri voi kuitenkin toimia oikein. Mikäli verkkopalvelun (virtualipalvelintekniikat) tai palvelimen (fyysinen verkkokortti) IP-osoite on vaihtunut, se ei ehkä enää vastaa palomuurin sille muistamaa MAC-osoitetta. Tällöin liikenteen läpipäästäminen merkitsisi ARP-väärennöksen sallimista.


title: Sri Aurobindo

text: Sri Aurobindo (15. elokuuta 1872 – 5. joulukuuta 1950) oli intialainen nationalisti, runoilija, henkinen guru ja merkittävä moderni hindulainen filosofi, joka laajassa tuotannossaan pyrki yhdistämään joogan eri koulukunnat Integraalijoogaksi kutsumaansa järjestelmään, joka pyrkii ihmisen henkiseen evoluutioon.


title: Sri Aurobindo

text: Aurobindo kävi koulunsa Britanniassa ja palasi Intiaan vuonna 1883. 1900-luvun alkupuolella hän oli eräs Intian itsenäisyyden voimakkaimmista puolestapuhujista ja vallankumousaktivisti. Poliittinen ura vaihtui joogaan, kun Aurobindo pakeni brittien hallitsemilta alueilta Ranskan omistuksessa olleeseen Pondicherryyn 1910. Pondicherryssä Aurobindon ympärille kerääntyi seuraajien joukko, joka muodosti luostariyhteisön, ashramin. Vuonna 1914 Aurobindo tapasi tulevan työparinsa, ranskalaissyntyisen Mirra Alfassan, jota myöhemmin kutsui nimellä Äiti, kuten hindulaisia naisguruja on tapana kutsua.


title: Via (yhdistys)

text: Via ry on Suomessa toimiva, teosofiasta vaikutteita saanut uskonnollinen yhteisö. Via ry on rekisteröity yhdistys, joka toimii yhdyssiteenä (oppilaskuntana) Kirjeopisto Vian ja Kerimäellä toimivan Via-akatemian välillä. Via ry on perustettu 1977. Sen taustalla toimivan Kirjeopisto Vian perustivat Tyyne Matilainen (1911-1989) ja Mirja Salonen (1925-2002) vuonna 1955. Matilainen oli aikaisemmin osallistunut Teosofisen seuran, Ruusu-Ristin ja Kristosofisen seuran toimintaan. Mirja Salonen oli suuntautunut ruusuristiläisyyteen.


title: Via (yhdistys)

text: Via ry:n paikallisosastoja toimii Helsingissä, Järvenpäässä, Lohjalla, Kerimäellä, Pohjanmaalla, Tampereella ja Turussa. Via ry julkaisee lehteä "Uusi safiiri" (painos 1000-1200 kpl). Via ry julkaisee myös neljästi vuodessa ilmestyvää Via Positiva-nimistä jäsenlehteä. Lehden postituslistalla on noin 250 henkilöä (2011).


title: Via (yhdistys)

text: Kirjeopisto Via mainosti alun alkaen kymmenestä opetuskirjeestä koostuvaa kurssiaan sanoilla "Rajajoogan kurssi valkoisen veljeskunnan adeptien johdolla". Esoteriikkaan viittaavat sanat "valkoisen veljeskunnan adeptien johdolla" jätettiin pois mainoksista vuosien 1977-1978 taitteessa. Tämä liittyi Kirjeopisto Vian haluun ottaa etäisyyttä itämaisesta meditaatioperinteestä ja esoteriikasta. Nykyisin liike korostaa olevansa länsimaiseen tieteelliseen ajatteluun perustuva persoonnallisuuden kehittymistä ja jalostumista opettava yhteisö. Via ry:n tarkoituksena on tukea jäsentensä henkistä kehitystä Kirjeopisto Vian kehittämän ja opettaman raja-joogan [radza-joogan], loogisen positiivisen ajattelun ja sen käytäntöön soveltamisen avulla. Se korostaa länsimaisen filosofian, nykyaikaisen psykologian ja psykoterapian merkitystä, itämaista joogaa ja mietiskelyä unohtamatta. Kuvataiteen ja musiikin rooli persoonan ilmentäjänä ja terapian välineenä korostui ennen muuta 1980-luvulla.


title: Via (yhdistys)

text: Vian teosofiset juuret tulevat esiin esimerkiksi Kirjeopistossa opetettavassa karman eli syyn ja seurauksen laissa. liike opettaa myös jälleensyntymisoppia, jonka mukaan ihminen syntyy kuolemansa jälkeen maan päälle uudelleen uutena persoonana.


title: Via (yhdistys)

text: Via ry hankki 1990 omistukseensa Kerimäen entisen huonoon kuntoon joutuneen Kaukalinnan kappalaisen pappilan, jonka se on huolellisesti entistänyt Via-akatemian opetus- ja asuintiloiksi. Via-akatemia tarjoaa Kirjeopisto Vian ajatteluun perustuvia kursseja. Via ry on hankkinut ja entistänyt myös Kerimäellä sijaitsevan Vanhan apteekin rakennuksen, jossa on myös kurssitarjontaa. Vanhaa apteekkia on myös mahdollisuus vuokrata majoitustiloiksi tai juhlahuoneistoksi.


title: Winona (Minnesota)

text:
Winona on kaupunki Minnesotassa, Yhdysvalloissa. Se on Winonan piirikunnan keskus. Kaupungissa on 27 069 asukasta ja se on pinta-alaltaan 63,0 neliökilometriä.
Ensimmäiset asukkaat asettuivat Winonan alueelle vuonna 1851. Paikkakuntaa kutsuttiin alkujaan nimellä Montezuma. Myöhemmin se nimettiin uudelleen siouxprinsessan mukaan. Winonasta tehtiin oma hallinnollinen yksikkönsä vuonna 1857. Seuraavana vuonna kaupungiin perustettiin nykyään nimellä Winonan valtionyliopisto tunnettu oppilaitos.


title: Winona (Minnesota)

text: Winonan historiallisen keskustan rakennukset ovat vuosien 1857 ja 1916 väliltä. Muita nähtävyyksiä ovat Pickwick Millin myllyrakennus vuodelta 1858, Pyhän Stanislaus Kostkan kirkko vuodelta 1894 ja George W. Maherin suunnittelema pankkirakennus.


title: Winona

text: Winona voi viitata seuraaviin paikkoihin:


title: Jacques Demy

text: Jacques Demy (5. kesäkuuta 1931 – 27. lokakuuta 1990) oli ranskalainen elokuvaohjaaja. Hänen muistetuin elokuvansa on elokuvamusikaali "Cherbourgin sateenvarjot" (1964), johon Michel Legrand sävelsi musiikin.


title: Jacques Demy

text: Demyn avioliitto elokuvaohjaaja Agnès Vardan kanssa kesti vuodesta 1962 aina hänen aivoverenvuodon aiheuttamaan kuolemaansa asti syksyllä 1990. Demyn kaksi lasta työskentelevät elokuva-alalla.


title: Jacques Demy

text: Agnès Varda teki miehensä elämästä elokuvan "Jacquot – poika Nantesista" (1990).


title: Heidi Zurbriggen

text: Heidi Zurbriggen (s. 16. maaliskuuta 1967 Saas-Almagell, Valais, Sveitsi) on entinen sveitsiläinen alppihiihtäjä, kaksinkertainen MM-mitalisti.


title: Heidi Zurbriggen

text: Zurbriggen saavutti junioreiden MM-kilpailuissa 1985 kolme hopeamitalia: pujottelussa, suurpujottelussa ja syöksylaskussa. Crans Montanan MM-kisoissa 1987 hän oli syöksylaskussa neljästoista. Kaksi vuotta myöhemmin Vailin MM-rinteillä Zurbriggen sijoittui syöksylaskussa neljänneksi jääden pronssista neljän ja hopeasta viiden sadasosasekunnin päähän. Lisäksi hän oli suurpujottelussa yhdestoista ja supersuurpujottelussa kahdestoista. Saalbachin MM-kilpailuissa 1991 hän sijoittui alppiyhdistetyssä kuudenneksi.


title: Heidi Zurbriggen

text: Zurbriggen oli Albertvillen olympialaisissa 1992 kymmenes syöksylaskussa. Moriokan MM-kilpailuissa 1993 hän oli parhaimmillaan yhdeksäs supersuurpujottelussa. Sierra Nevadan MM-kisoissa 1996 hän sai supersuurpujottelussa hopeaa Isolde Kostnerin jälkeen. Syöksylaskussa hän sijoittui neljänneksitoista. Sestrieren MM-kilpailuissa 1997 Zurbriggen saavutti syöksylaskussa hopeaa hävittyään kilpailun voittaneelle Hilary Lindhille kuusi sadasosasekuntia. Lisäksi hän oli supersuurpujottelussa yhdestoista ja suurpujottelussa kolmastoista. Naganon olympialaisissa 1998 hänen parhaat sijoituksensa olivat suurpujottelun kuudes ja syöksylaskun kahdestoista tila.


title: Heidi Zurbriggen

text: Zurbriggen voitti urallaan kolme maailmancupin osakilpailua, sijoittui seitsemän kertaa toiseksi ja seitsemän kertaa kolmanneksi. Syöksylaskun maailmancupin kokonaispisteissä hän oli toinen kaudella 1996–1997 ja kolmas kaudella 1995–1996. Supersuurpujottelun maailmancupissa hän sijoittui kolmanneksi kaudella 1994–1995. Maailmancupin kokonaiskilpailussa hän sijoittui parhaimmillaan kuudenneksi kaudella 1996–1997.


title: Heidi Zurbriggen

text: Heidi Zurbriggenin isoveli Pirmin Zurbriggen on alppihiihdon olympiavoittaja ja maailmanmestari.


title: Hinckley (Minnesota)

text: Hinckley on kaupunki Minnesotan osavaltiossa, Yhdysvalloissa. Siellä on 1 291 asukasta (2000) ja se on pinta-alaltaan 7,5 neliökilometriä.


title: Hinckley (Minnesota)

text: Hinckleyn alueella perustettiin ensimmäinen saha vuonna 1869, kun huomattiin alueen strobusmännyt. Samana vuonna kaupunkiin saatiin myös rautatie. Metsäteollisuuden ja rautatien avuilla kaupunki oli varakas ja kasvava 1 500 asukkaan koti. 1. syyskuuta 1894 Hinckley tuhoutui kuitenkin tulipalossa. Vuoden 1894 kesä oli kuuma ja kuiva ja syyskuussa pari tulipesäkettä yhtyivät muodostaen suuren tulimyrskyn, joka raivosi neljä tuntia ja tuhosi kaiken tielleen osuvan. Kuusi kaupunkia paloi maan tasalle Hinckleyn ollessa yksi niistä. Palossa kuoli yli 400 ihmistä.


title: Sandstone (Minnesota)

text: Sandstone on 1 549 asukkaan kaupunki Yhdysvalloissa, Minnesotan osavaltiossa ja Pinen piirikunnassa. Kaupunki on pinta-alaltaan 14,1 neliökilometriä.


title: Sandstone (Minnesota)

text: Sandstone sijaitsee Kettlejoen varrella. Se perustettiin hiekkakivilouhoksen lähettyville. Rautatieliikemies James J. Hill rakennutti monet kaupungin hiekkakivirakennuksista. Kaupunkia ympäröi Banningin valtionpuisto.


title: OnnenKenkä-monumentti

text: OnnenKenkä-monumentti on Veljekset Keskisen tavarapuodin sisäänkäynnin edessä sijaitseva monumentti Tuurin kylässä Alavudella. Sen on rakennuttanut liikemies Vesa Keskinen. Matkailualan asiantuntijat listasivat monumentin maailman kolmen rumimman monumentin tai rakennuksen joukkoon vuonna 2008.


title: Heikki Nummi

text: Heikki Nummi voi tarkoittaa seuraavia:


title: Pekka Silventoinen

text: Pekka Silventoinen (s. 15. maaliskuuta 1934 Metsäpirtti) on suomalainen filosofian tohtori ja entinen maaherra.


title: Pekka Silventoinen

text: Silventoinen valmistui ylioppilaaksi vuonna 1954 Lappeenrannan lyseosta, kansakoulunopettajaksi 1958 ja filosofian kandidaatiksi (maisteri) Helsingin yliopistosta 1965. Hän toimi Uudenmaan läänin viimeisenä maaherrana 1996–1997 ja väitteli filosofian tohtoriksi 2008.


title: Artemisia Gentileschi

text: Artemisia Gentileschi (8. heinäkuuta 1593 − 1651/1653) oli italialainen taidemaalari barokin aikakaudella. Häntä pidetään nykyään yhtenä taitavimmista taidemaalareista Caravaggion innoittamassa sukupolvessa. Aikana jolloin naismaalareita ei hyväksytty taideyhteisöön, hän oli ensimmäinen naispuolinen taidemaalari, joka hyväksyttiin Firenzen taideakatemian (Accademia delle Arti del Disegno Firenze) viralliseksi jäseneksi.


title: Artemisia Gentileschi

text: Hän kuului ensimmäisiin naistaiteilijoihin, jotka maalasivat historiallisia ja uskonnollisia maalauksia ajalla, jolloin niiden kaltaisten herooisten teemojen katsottiin olevan naisten ulottumattomissa.


title: Artemisia Gentileschi

text: Gentileschi kävi oikeutta raiskauksestaan ja teki uransa maalauksilla, jotka on tulkittu feministisiksi.


title: Artemisia Gentileschi

text: Hänen isänsä oli taidemaalari Orazio Gentileschi.


title: Sandstone

text: Sandstone voi tarkoittaa seuraavia:


title: Frans Engelbert Lindström

text: Frans Engelbert Lindström (alkujaan Lujala, 29. marraskuuta 1874 Mynämäki – 21. helmikuuta 1918 Laitila) oli tehtailija ja ensimmäisen Suomessa valmistetun auton ”Korvensuu 1913” kehittäjä.


title: Frans Engelbert Lindström

text: Lujalan yksinäistalon poika, Frans Lujala, sai vuonna 1893 oikeuden ostaa Mynämäen Korvensuun kylään Laajoen varrelle rakennetun kruununmyllyn ja hän ryhtyi sinne yrittäjäksi 20-vuotiaana. Frans muutti nimensä paremmin ”tehtailijalle” sopivaksi ja hänestä tuli Frans Lindström. Toimittuaan seitsemän vuotta myllärinä hän oli suunnitellut toimintansa laajentamista ja kehittämistä Korvensuussa. Niinpä vuonna 1901 hän rakensi alueelle höyrysahan ja höyläämön ja myöhemmin viilaverstaan ja valimon sekä puuverstaan.


title: Frans Engelbert Lindström

text: Konepajassa ja valimossa valmistettiin maatalouskoneita kuten esimerkiksi Sato-, Warma- ja Pienviljelijä-merkkisiä puimakoneita sekä viskuri- ja oljenpuhdistuskoneita, lapioäkeitä, erilaisia sirkkeleitä ja klapikoneita sekä potkukelkkoja. Tuotteet olivat oman tuotekehittelyn tuloksia. Tehtaalla koottiin myös Reipas-merkkisiä polkupyöriä.


title: Frans Engelbert Lindström

text: Frans Lindström rakennutti alueelle myös oman voimalaitoksen, jossa tuotettiin sähköä kahdella vesiturbiinilla, 160 hv:n imukaasumoottorilla ja 300 hv:n höyrykoneella. Voimalaitos tuotti sähköä yli oman tarpeensa ja vuonna 1912 perustettiin Vakka-Suomen Sähkö Osakeyhtiö, joka osti ja jakeli Lindstömiltä voimalaitoksen tuottamaa ylimääräistä sähköenergiaa.


title: Frans Engelbert Lindström

text: Lindström oli myös keksijä. Hän keksi putkimankelin, jolla voitiin valmistaa putkia ja myöhemmin hän sai muun muassa patentin kaasumoottorin pyörivän venttiilin sovitukselle. Hänen valmistamansa koneet ja laitteet tunnettiin omaperäisinä, mutta toimivina. Kuitenkin hänen ehkä merkittävin tuotekehitystyön tulos oli ensimmäinen Suomessa valmistettu auto Korvensuu 1913. ”Nyt me pojat rakennetaan auto”, oli Frans Lindström tokaissut miehilleen tehtaalla vuonna 1910 ja auton kehitystyö aloitettiin. Prototyyppi valmistui 1913 eikä sen sarjavalmistusta koskaan aloitettu – sarjavalmistusta ei ollut ilmeisesti alun perinkään tarkoitus aloittaa. Kyse oli taidonnäytteestä.


title: Frans Engelbert Lindström

text: Punakaarti otti tehtaan haltuunsa 1918 ja Frans Lindström pakeni punakaartilaisia Vehmaan Pehtsaloon. Punakaartilaiset surmasivat hänet 21. helmikuuta 1918 torppari Juho Varjon torpan pihalla, Appuljärven rannalla. Punaiset veivät Lindströmin ruumiin mukanaan ja kätkivät sen Lampolan talon metsään, Vehmaan Vihtjärven kylässä, josta hänet myöhemmin siirrettiin ja haudattiin Mynämäen hautausmaalle 2. maaliskuuta 1918.


title: Hilary Lindh

text: Hilary Lindh (s. 10. toukokuuta 1969 Juneau, Alaska) on entinen yhdysvaltalainen alppihiihtäjä, kolminkertainen arvokisamitalisti.


title: Hilary Lindh

text: Lindh voitti syöksylaskun junioreiden maailmanmestaruuden Bad Kleinkirchheimissa 1986. Vailin MM-kilpailuissa 1989 hän oli syöksyssä viidestoísta ja Saalbachin MM-rinteillä 1991 supersuurpujottelussa kymmenes. Albertvillen olympialaisissa 1992 hän saavutti syöksylaskussa hopeaa hävittyään kilpailun voittaneelle Kerrin Lee-Gartnerille kuusi sadasosasekuntia. Lillehammerin olympialaisissa 1994 hän oli syöksylaskussa seitsemäs ja supersuurpujottelussa kolmastoista.


title: Hilary Lindh

text: Lindh sai Sierra Nevadan MM-kilpailuissa 1996 pronssia syöksylaskussa kukistettuaan neljänneksi sijoittuneen Kate Pacen yhdellä sadasosasekunnilla. Supersuurpujottelussa hän sijoittui viidenneksi. Sestrieren MM-kilpailuissa 1997 Lindh voitti syöksylaskun maailmanmestaruuden oltuaan kuusi sadasosasekuntia Heidi Zurbriggeniä nopeampi.


title: Hilary Lindh

text: Maailmancupissa Lindh voitti syöksylaskukilpailun Sierra Nevadassa kaudella 1993–1994 sekä Vailissa ja Lake Louisessa kaudella 1994–1995. Lisäksi hän sijoittui samassa lajissa kaksi kertaa toiseksi. Syöksylaskun maailmancupin yhteispisteissä hän oli toinen kaudella 1994–1995. Maailmancupin kokonaiskilpailussa hän oli samalla kaudella yhdeksäs.


title: Lasiaissamentuma

text: Lasiaissamentuma on ilmiö, jossa näkökentässä näkyy pieniä leijuvia pisteitä tai epätasaisia rivejä tai isoja rihmoja, jotka leijuvat näkökentässä vaalealle taustalle katsottaessa. Pisteet näkyvät, kun katsoo esimerkiksi vaaleaa seinää, taivasta tai esimerkiksi kirjan sivuja. Isommat ja varsinkin tummemmat samentumat näkyvät myös hämärässä.


title: Lasiaissamentuma

text: Lasiaissamentumat ovat tavallisesti täysin vaarattomia, ja niitä esiintyy kaikilla. Jos niitä kuitenkin näkyy paljon tai ne ovat tummia, ne voivat häiritä elämää. Joissakin harvinaisissa tapauksissa lasiaissamentumat voivat kuitenkin olla oire verkkokalvon irtaumasta, etenkin, jos niiden yhteydessä esiintyy välähdyksiä.


title: Lasiaissamentuma

text: Lasiaissamentumia voivat aiheuttaa muun muassa eräät vahvat lääkkeet.


title: Lasiaissamentuma

text: Lasiaissamentumat voidaan poistaa vitrektomialla, jota kuitenkin Suomessa tehdään harvoin ainoastaan samentumien vuoksi.


title: Synesios Kyreneläinen

text: Synesios Kyreneläinen (; n. 373 Kyrene – n. 414) oli myöhäisantiikin aikana elänyt kreikkalainen uusplatonilainen filosofi ja Ptolemaiksen piispa.


title: Synesios Kyreneläinen

text: Synesioksen rikkaan vanhemmat väittivät olevansa spartalaisten kuninkaiden jälkeläisiä. Nuoruudessaan (vuonna 393) Synesios matkusti veljensä Euoptioksen kanssa Aleksandriaan, jossa hän innostui uusplatonismista ja ryhtyi Hypatian oppilaaksi. Palattuaan kotiseudulleen vuonna 397 Synesios valittiin Kyrenaikan Pentapoliksen kaupunkien edustuston puheenjohtajaksi. Synesios toimi Ptolemaiksen piispana vuodesta 410.


title: Synesios Kyreneläinen

text: Synesioksen säilyneisiin teoksiin kuuluvat:Kadonneet teokset:


title: Maximilian von Weichs

text: Maximilian Maria Joseph Karl Gabriel Lamoral Reichsfreiherr von Weichs zu Glon (12. marraskuuta 1881 Dessau, Anhalt, Saksan keisarikunta – 27. kesäkuuta 1954 Rösbergin linna lähellä Bonnia) oli saksalainen sotamarsalkka toisen maailmansodan aikana.


title: Maximilian von Weichs

text: Weichs syntyi Dessaun kaupungissa preussilaisen ratsuväenupseerin perheeseen vuonna 1881.


title: Maximilian von Weichs

text: Vuoden 1900 heinäkuussa Weichs liittyi Baijerin kuninkaallisen ratsuväen 2. raskaaseen ratsuväkirykmentti ”"Erzherzog Franz Ferdinand von Österreich-Esteen"”, joka oli sijoitettu Landshutiin. Ensimmäisen maailmansodan syttyessä hän palveli baijerilaisessa ratsuväkidivisioonassa välineupseerina ja loppuvuoden 1914 4. ratsuväkiprikaatin adjutanttina. Toisen sotavuoden alussa hänet siirrettiin 5. jalkaväkidivisioonan esikuntaupseeriksi ja tässä tehtävässä hän toimi sodan loppuajan.


title: Maximilian von Weichs

text: Sodan jälkeen hän jäi Versailles’n rauhaansopimuksen mukaisesti kutistettuun Reichswehriin esikuntaupseeriksi. 1920-luvun loppupuoliskolla hän toimi myös kouluttajana Ohrdrufin jalkaväkikoulussa. Vuonna 1930 hän sai ylennyksen everstiksi.


title: Maximilian von Weichs

text: Välittömästi tammikuussa 1933 tapahtuneen valtaannousunsa jälkeen kansallissosialistit alkoivat kasvattaa asevoimia. Weichs sai ylennyksen kenraalimajuriksi saman vuoden huhtikuussa ja lokakuussa hänestä tuli Weimariin sijoitetun 3. ratsuväkidivisioonan komentaja, josta muodostettiin 1. panssaridivisioona 1935. Monien muiden sotilaiden lailla Weichs arvosti alkuun Adolf Hitleriä, koska tämä pyrki nostamaan Saksan armeijan entiseen loistoonsa. Vuonna 1936 Weichs ylennettiin täydeksi ratsuväen kenraaliksi.


title: Maximilian von Weichs

text: Lokakuussa 1937 hänestä tuli 13. armeijakunnan komentaja. Yksikkö osallistui hänen johdollaan Tšekkoslovakian sudeettialueiden miehittämiseen vuonna 1938.


title: Maximilian von Weichs

text: Sota syttyi, kun Saksa hyökkäsi Puolaan 1. syyskuuta 1939. Weichs osallistui Puolan offensiiviin itsensä mukaan nimetyn armeijakunta ”Weichsin” komentajana. Puolan antautumisen jälkeen alkoivat valmistelut Ranskaan suoritettavaa hyökkäystä varten. Weichsistä tehtiin Gerd von Rundstedtin alaisen armeijaryhmä A:n kuuluneen 2. armeijan komentaja. Hän johti armeijaansa menestyksekkäästi Ranskan valtaamisen aikana ja hänet ylennettiin kenraalieverstiksi sekä palkittiin rautaristin ritariristillä. Weichs osallistui Balkanin valtaamiseen keväällä 1941 ja hänen yhä johtamansa 2. armeija valtasi muun muassa Kroatian pääkaupungin Zagrebin.


title: Maximilian von Weichs

text: Operaatio Barbarossan alussa hän johti 2. armeijaa osana Fedor von Bockin johtamaa keskustan armeijaryhmää osallistuen Kiovan ja Smolenskin taisteluihin sieltä edeten Vjazmaan ja Brjanskiin. Operaatio Siniseen Weichs osallistui johtaen vastaperustettua armeijaryhmä B:tä. Siihen kuuluneen Friedrich von Pauluksen johtaman 6. armeijan tehtäväksi tuli vallata Stalingrad ja vastata noin 800 kilometrin levyisestä rintamakaistasta.


title: Maximilian von Weichs

text: Stalingradin taistelu alkoi. Saksa onnistui valtaamaan osan kaupunkia, mutta sitkeä vastarinta vaati lisäjoukkojen keskittämistä kaupunkiin. Weichs varoitti Hitleriä muodostamasta liian ohutta rintamalinjaa, mutta varoitus kaikui kuuroille korville. Stalingradin rintaman sivustoihin sijoitettiin huonosti varustettuja ja johdettuja romanialaisia joukkoja. Weichsin pelot toteutuivat, kun puna-armeija toteutti operaatio Uranuksen, murskasi romanialaiset ja saartoi 6. armeijan Stalingradiin. Hän ehdotti vetäytymistä Stalingradista ja joutui Hitlerin epäsuosioon. Weichs korvattiin Erich von Mansteinilla ja Hitler määräsi hänet ”sairaslomalle”.


title: Maximilian von Weichs

text: Weichs ylennettiin sotamarsalkaksi 30. tammikuuta 1943. Sotatilanteen heikentyessä Weichs nimitettiin Balkanille sijoitetun armeijaryhmä F:n komentajaksi taistelemaan partisaaneja vastaan sekä varautumaan mahdolliseen länsiliittoutuneiden maihinnousuun. Loppuvuodesta 1944 Weichs valvoi saksalaisten joukkojen vetäytymistä Kreikasta ja suurimmasta osasta Jugoslaviaa.


title: Maximilian von Weichs

text: Natsi-Saksan luhistuessa Weichs jäi eläkkeelle 25. maaliskuuta 1945. 2. toukokuuta yhdysvaltalaiset joukot vangitsivat hänet Ettalissa, Baijerissa. Nürnbergin oikeudenkäynneissä Weichs vapautettiin terveydellisistä syistä, eikä häntä tuomittu sotarikoksista.


title: Maximilian von Weichs

text: Hän kuoli pitkän sairauden heikentämänä Rösbergin linnassa lähellä Bonnia 1954.


title: Ildefonso Falcones

text: Ildefonso Falcones de Sierra (s. 1959 Barcelona, Espanja) on espanjalainen kirjailija ja asianajaja.


title: Ildefonso Falcones

text: Falcones työskentelee asianajajana Barcelonassa, jossa hänellä on oma toimisto. Hän on naimisissa ja hänellä on neljä lasta.


title: Ildefonso Falcones

text: Falconesin teos "Meren katedraali" ("La catedral del mar") ilmestyi Espanjassa 2006 viiden vuoden kirjoittamistyön tuloksena, ja teoksen käännösoikeudet on myyty kymmeniin maihin. Kansainvälistä suosiota on saavuttanut myös Andalusian 1500-luvusta kertova romaani "Fatiman käsi".


title: Lieksan Nuorisopuhallinorkesteri

text: Lieksan Nuorisopuhallinorkesteri on lieksalainen puhallinorkesteri. Orkesteriin kuuluu kolme kokoonpanoa: Alkeisorkesteri, Junioriorkesteri ja LNPO. Soittajia on yhteensä yli 80, iältään 8-18 vuotta. Lisäksi mukana on muutamia aikuissoittajia. Soittajat saavat opetusta Pielisen Karjalan musiikkiopistossa. Orkesteri on vakioesiintyjä Lieksan Vaskiviikolla.


title: Lieksan Nuorisopuhallinorkesteri

text: Orkesteri perustettiin syksyllä 1958 kansakoulukerhona. Vuosien aikana soittajia on ollut yli 500, joista moni on löytänyt tiensä musiikkiammattiin.


title: Lieksan Nuorisopuhallinorkesteri

text: Nuorisopuhallinorkesterin johtajana on toiminut sen perustaja musiikkineuvos Erkki Eskelinen sekä musiikkiopiston rehtorit Jouni Auramo ja Anu Pihl. Vuosina 2004-2015 orkesteria on johtanut Minna Kajander, kevätkauden 2016 Juha Tiensuu, ja syksystä 2016 lähtien Susanna Ertolahti-Mertanen.


title: Lieksan Nuorisopuhallinorkesteri

text: Lieksan kaupungin vuoden 2008 taidepalkinto myönnettiin Lieksan Nuorisopuhallinorkesterille. Orkesteri on saavuttanut neljännen sijan Puhallinorkestereiden SM-kilpailuiden A-sarjassa Kuopiossa 2005 sekä kolmannen palkinnon kansainvälisessä Saxoniade 2005 -puhallinorkesterikilpailussa Saksassa. Orkesteri tekee joka toinen vuosi matkan ulkomaille, viimeksi Italiaan.


title: Lieksan Nuorisopuhallinorkesteri

text: Orkesterin 50-vuotiskonsertti pidettiin 16.11.2008.


title: Meren katedraali

text: Meren katedraali () on espanjalaisen kirjailijan Ildefonso Falconesin historiallinen romaani.


title: Meren katedraali

text: Romaanin juonen keskeinen tekijä on Barcelonassa sijaitsevan Santa Maria del Marin kirkon 50-vuotiset rakennustyöt, joihin sen päähenkilön Arnaun elämä kietoutuu.


title: Femke Heemskerk

text: Frederike ”Femke” Heemskerk (s. ) on alankomaalainen uimari ja olympiavoittaja.


title: Femke Heemskerk

text: Heemskerk voitti olympiakultaa Pekingin olympialaisissa 4 × 100 metrin vapaauintiviestissä, yhdessä Inge Dekkerin, Ranomi Kromowidjojon sekä Marleen Veldhuisin kanssa. Sama joukkue oli jo uinut Eindhovenissa maaliskuussa 2008 järjestetyissä EM-uinneissa Euroopan mestaruuteen silloisella ME-ajalla 3.33,62. Olympiafinaalissa he jäivät tästä ajasta 14 sadasosaa. Heemskerk oli uimassa myös maailmanennätysaikaa 3.31,72 Rooman MM-kilpailuissa 2009. Hän on kuulunut maailmanennätysjoukkueisiin lisäksi lyhyen radan 4 × 100 metrin ja 4 × 200 metrin vapaauintiviesteissä.


title: Femke Heemskerk

text: Heemskerk on voittanut pitkän radan MM-kilpailuissa kaksi kultaa, kolme hopeaa ja kolme pronssimitalia sekä lyhyen radan MM-kilpailuissa seitsemän kultaa, kahdeksan hopeaa ja kolme pronssia. Hän edustaa seuratasolla amsterdamilaista "De Dolfijn"-uimaseuraa.


title: Mysterious Times

text: Mysterious Times on saksalaisen Sash!-tuottajakolmikon (Alisson, Kappmeier, Lappessen) yhteistyössä brittilaulaja Tina Cousinsin kanssa tekemä dance-kappale, joka julkaistiin vuonna 1998. Se ylsi muun muassa Britannian singlelistan toiselle sijalle saman vuoden elokuussa. Samalla se siivitti Cousinsin uraa huomattavasti, ja kappale on myöhemmin kuulunut myös laulajan omaan keikkaohjelmistoon.


title: Mysterious Times

text: Kappaleesta on tehty muun muassa seuraavia uudelleenmiksauksia:


title: Kolmen vallan sopimus

text:
Kolmen vallan sopimus () on Berliinissä 27. syyskuuta 1940 Saksan valtakunnan, Italian kuningaskunnan ja Japanin keisarikunnan solmima yhteistoimintasopimus, jolla määriteltiin jo toisen maailmansodan alettua akselivallat.
Kymmeneksi vuodeksi solmitussa sopimuksessa Saksa ja Italia saivat oikeuden johtaa Euroopan valtioiden uudelleenjärjestelyä ja Japani sai saman aseman toimilleen Itä-Aasiassa. Osapuolet sopivat keskinäisestä poliittisesta, taloudellisesta ja sotilaallisesta tuesta, jos niitä vastaan hyökkäisi valtio, joka ei jo sotinut Euroopassa tai Japanin ja Kiinan välisessä sodassa. Sopimus siis olisi mahdollistanut maiden välisen keskinäisavun siinä tapauksessa, että Yhdysvallat olisi ryhtynyt toiseen maailmansotaan brittien puolella Kaakkois-Aasiassa Japanin hyökättyä tai mikäli Yhdysvallat olisi ryhtynyt sotaan Saksaa vastaan Ison-Britannian puolesta Euroopassa.


title: Kolmen vallan sopimus

text: Näin ollen sopimus tehtiin lähinnä Yhdysvaltoja vastaan sen ryhdyttyä yhä aktiivisemmin tukemaan Britanniaa sodassa Saksaa vastaan ja Kiinaa sen sodassa Japania vastaan diplomaattisesti. Sopimus ei liittynyt sopijavaltioiden suhteisiin Neuvostoliittoon. Japani pyrki välttämään Halhin-Golin lyhyen rajasodan jälkeen konfliktia Neuvostoliiton kanssa varmistaakseen sodankäyntinsä Kiinaa vastaan ja Neuvostoliitto pyrki välttämään kahden rintaman sotaa Saksan mahdollisesti hyökättyä Neuvostoliittoon Japanin kanssa parantaakseen edellytyksiään Saksasta selviämisestä.


title: Kolmen vallan sopimus

text: Vuonna 1940 sopimukseen liittyivät Romania, Slovakia ja Unkari sekä vuonna 1941 Bulgaria, Jugoslavia ja Kroatia.


title: Kolmen vallan sopimus

text: Unkarin kuningaskunta liittyi kolmen vallan sopimukseen 20. marraskuuta 1940. Unkari haki yhteistyötä Saksan kanssa lähinnä selvittääkseen Transilvanian kysymyksen Romanian kuningaskunnan kanssa. Unkarin politiikka johti osallistumiseen Saksan hyökkäykseen Neuvostoliittoon kesällä 1941.


title: Kolmen vallan sopimus

text: Unkari oli osallistunut myös Tšekkoslovakian jakoon Saksan ja siihen vähemmässä määrin osallistuneen Puolan tasavallan kanssa ottamalla haltuunsa Slovakiaan kuuluneita alueita. Slovakia oli kuulunut ensimmäisen maailmansodan päättymiseen saakka Itävalta-Unkarin unkarilaiseen osaan, Unkarin kuningaskuntaan.


title: Kolmen vallan sopimus

text: Romanian kuningaskunta liittyi kolmen vallan sopimukseen 23. marraskuuta 1940. Romanian perinteinen ulkopolitiikka oli ollut ententelle myönteistä. Italia ja Saksa olivat pakottaneet Romanian antamaan Unkarille alueita Transilvaniasta, mutta Romanian suurimpana pelkona oli Neuvostoliitto, jolle se oli joutunut tämän painostuksesta luovuttamaan Bessarabian. Romaniaa Saksa hyvitti toiveilla saada korvaavaa aluetta Ukrainan sosialistisesta neuvostotasavallasta. Romanialaiset joukot miehittivät Ukrainan lounaisosia toisen maailmansodan aikana, muun muassa Odessaa.


title: Kolmen vallan sopimus

text: Slovakian tasavalta solmi kolmen vallan sopimuksen 24. marraskuuta 1940.


title: Kolmen vallan sopimus

text: Slovakian tasavalta oli syntynyt slovakkien autonomiatarpeista, jotka oli osoitettu jo vuonna 1915 Clevelandin sopimuksella, vahvistettu 1918 Pittsburghin sopimuksella, mutta joita tšekkien johtama Tšekkoslovakia ei ollut ottanut huomioon valtiosäännössään. Saksan painostuksesta ja Italian, Ranskan sekä Britannian luvalla Tšekkoslovakia, joka oli joutunut Münchenin sopimuksen vuoksi luopumaan sudeettialueista, joutui suostumaan muiden slovakialaisten poliittisten ryhmien paitsi sosialidemokraattien ja kommunistien painostuksen vuoksi autonomian perustamiseen slovakeille. Näin Tšekkoslovakiasta tuli Tšekko-Slovakia. Kun Saksa vaati Tšekko-Slovakian tšekkiläisiä osia, Böömiä ja Määriä suojelusalueekseen, oli se varmistanut Slovakian irtoamisen Tšekko-Slovakiasta kehottamalla slovakkeja itsenäisyysjulistukseen, jonka tuloksena muodostui Slovakian tasavalta. Slovakian tasavalta joutui solmimaan suojelusopimuksen 23. maaliskuuta 1939 yhdeksän päivää itsenäistymisensä jälkeen Saksan kanssa, jolloin sen ulkopolitiikka oli Saksan määräämää. Slovakian tasavalta osallistui Puolan offensiiviin 1. syyskuuta 1939 ja Saksan hyökkäykseen Neuvostoliittoon 22. kesäkuuta 1941.


title: Kolmen vallan sopimus

text: Bulgarian kuningaskunta, joka oli taistellut ensimmäisessä maailmansodassa keskusvaltojen puolella lähinnä Serbiaa vastaan solmi kolmen vallan sopimuksen 1. maaliskuuta 1941. Kuningas Boris III kannatti saksanmyötäistä ulkopolitiikkaa.


title: Kolmen vallan sopimus

text: Jugoslavian kuningaskunta oli edustanut Serbian ajoista Ranskaa myötäilevää politiikkaa, joka oli vastustanut sekä Osmanien valtakuntaa että Itävalta-Unkaria Balkanilla. Ranskan kukistuttua toukokuussa 1940 Jugoslavia kuitenkin rauhan säilyttämiseksi oli ajautunut Saksalle myönteiseen ulkopolitiikkaa ja solmi kolmen vallan sopimuksen 25. maaliskuuta 1941, minkä jälkeen Jugoslaviassa tapahtui Saksan vastainen upseerien vallankaappaus, jonka tuloksena kolmen vallan sopimusta ei aiottu ratifioida. Tuloksena ulkopolitiikan täyskäännöksestä oli Saksan hyökkäys Jugoslaviaan 6. huhtikuuta 1941 ja maan valtaaminen noin 12 päivässä merkittäviltä osiltaan. Sissisota vuoristossa saksalaisia vastaan kävivät koko toisen maailmansodan ajan niin kommunistit kuin kuningasmielisetkin.


title: Kolmen vallan sopimus

text: Itsenäinen Kroatian valtio julistettiin 10. huhtikuuta 1941 kun Saksa oli hyökkäämässä Jugoslavian kuningaskuntaa vastaan. Maata hallitsi fasistinen Ustaša Ante Pavelićin johdolla. Kroatian itsenäinen valtio solmi kolmen vallan sopimuksen 15. kesäkuuta 1941. Kroatian itsenäinen valtio taisteli jugoslaaveja, serbialaisia kuningasmielisiä ja kommunisteja vastaan näiden käydessä sissisotaa saksalaisia miehittäjiä ja heitä tukeneita kroaatteja vastaan. Satojatuhansia serbejä surmattiin Jasenovacin ja Stara Gradiškan keskitysleireillä. Toisen maailmansodan aikaiset suhteet ovat vaikuttaneet Jugoslavian hajoamissodissa serbien ja kroaattien välisiin suhteisiin.


title: Kolmen vallan sopimus

text: Suomessa ei pidetty kolmen vallan sopimukseen liittymistä tarpeellisena. Se oli suunnattu Yhdysvaltoja vastaan ja Suomi säilytti diplomaattiset suhteet Yhdysvaltoihin toisen maailmansodan ajan. Tiukimmilleen suhteet Yhdysvaltain kanssa joutuivat, kun Suomi jatkoi 1941 hyökkäystä Itä-Karjalassa tavalla, joka hermostutti erityisesti Saksan keskisen armeijaryhmän alueella runsaita aluemenetyksiä kokenutta Neuvostoliittoa. Itä-Karjalassa etenevän hyökkäyksen tuloksena Britannia julisti Suomelle sodan joulukuussa 1941 lähinnä Josif Stalinin Winston Churchilliin kohdistuneesta vaikuttamisesta Neuvostoliiton Saksaa vastaan kohdistuneiden Moskovan vaikeiden puolustustaisteluiden aikana.


title: Kolmen vallan sopimus

text: Suomessa vallitsi virallinen teoria kanssasotimisesta Saksan kanssa Suomeen 25. kesäkuuta 1941 ilmahyökännyttä Neuvostoliittoa vastaan. Poliittisesta liittolaisuudesta kieltäytyminen teorian mukaan mahdollisti Saksasta riippumattoman erillisrauhan Neuvostoliiton kanssa itsenäisen valtion tapaan. Tosiasiassa Suomen puolustusvoimat ja Saksan Wehrmacht suorittivat koordinoituja toimia jo toukokuussa 1941 Neuvostoliittoa vastaan yhdessä Saksan kanssa käytävän sodan varalta. Merkittävimpiä toimia olivat laivaston yhteistyö Suomenlahdella sen miinoittamiseksi, Neuvostoliiton Itämeren laivaston toiminnan estämiseksi ja sen eristämiseksi Suomenlahden pohjukkaan Kronstadtiin sekä saksalaisten joukkojen tuominen lomakuljetuksina Lappiin Muurmannin radan katkaisemiseksi siten, ettei Neuvostoliitolla ole ympäri vuoden sulaa satamaa saatavaa sotilaallista apua vastaan.


title: Ethel Lackie

text: Ethel Minnie Lackie (myöh. Watkins, ) oli yhdysvaltalainen uimari ja olympiavoittaja. Hän voitti olympiakultaa Pariisin olympialaisissa 100 metrin vapaauinnissa ja 4 × 100 metrin vapaauintiviestissä. Lackie edusti uintiurallaan Illinois Athletic Clubia. Hänet valittiin vuonna 1969 uinnin kansainväliseen "Hall of Fameen".


title: Finlandia Hotels

text: Finlandia Hotels on vuonna 1986 perustettu suomalaisista yksityisistä hotelleista muodostuva hotelliketju. Ketju on aiemmin ollut Suomen suurin hotellien yhteenliittymä, johon kuului enimmillään yli sata hotellia, mutta sittemmin jäsenhotelleiden määrä on laskenut.


title: Finlandia Hotels

text: Finlandia-hotelliketjuun kuuluu 17 hotellia ympäri Suomen. Hotellityyppejä löytyy aina keskustahotelleista kylpylöihin ja kokoushotelleista aina lomahotelleihin.


title: Finlandia Hotels

text: Finlandia-hotellit:


title: Hurjat Hoganit

text: Hurjat Hoganit ("Hogan Knows Best") on yhdysvaltalainen tositelevisiosarja showpainija-näyttelijä Hulk Hoganista, ja hänen perheestään. Sarjassa seurataan Hoganeiden perhe-elämää. Hulk yrittää suojella vaimonsa Lindan kanssa lapsiaan Brookea ja Nickiä nykymaailman paheilta ja houkutuksilta varsin omalaatuisin keinoin.


title: Hurjat Hoganit

text: "Hurjat Hoganit" -sarja sai spin-off-sarjan nimeltä "Brooke Knows Best" Hulk Hoganin ja Linda Hoganin erottua. Sarjan pääosassa on pariskunnan tytär Brooke Hogan.


title: Rauhanvakuus

text: Rauhanvakuus on rikosoikeudellinen säännöstö, jonka mukaan tuomioistuimessa rikokseen syylliseksi todettu henkilö välttää vankeusrangaistuksen antamalla rahavakuuden siitä, ettei enää tee uutta rikosta. Määräajaksi annettu vakuus palautetaan, ellei henkilö syyllisty uuteen rikokseen. Jos henkilö syyllistyy rikokseen, hän menettää vakuuden ja joutuu kärsimään rangaistuksen kaikista rikoksistaan. Rauhanvakuus muistuttaa monessa suhteessa ehdollista rangaistusta ja sillä pyritään korvaamaan lyhytkestoiset vapausrangaistukset


title: Rauhanvakuus

text: Koska rikollinen ei useinkaan pysty itse asettamaan vakuutta, sen tekee usein jokin hyväntekeväisyysyhdistys hänen puolestaan. Yhdistys valvoo rikollisen tekemisiä ja antaa tälle tarvittaessa määräyksiä. Rauhanvakuusjärjestelmä on ollut käytössä esimerkiksi Yhdistyneessä kuningaskunnassa.


title: Kappale (fysiikka)

text: Kappale tarkoittaa fysiikassa fysikaalisesti mitattavissa olevaa aineellista oliota, jolla on esimerkiksi tilavuus ja massa.


title: Kappale (fysiikka)

text: Fysikaalinen kappale on olio, jota voidaan kuvata klassisen tai kvanttimekaniikan teorioilla ja jolla voidaan tehdä kokeita ja jota voidaan mitata fysikaalisia mittalaitteita käyttäen.


title: Kappale (fysiikka)

text: Klassisessa fysiikassa kappaleella on massa, kolme avaruudellista ulottuvuutta, avaruudellinen sijainti ja jonkinlainen ajallinen kesto. Kappale on fysikaalisten lakien tai fysikaalisten teorioiden kohde. Kappale voidaan käsittää kokonaisuutena, mutta se voidaan mahdollisesti jakaa osiinsa pienemmiksi fysikaalisiksi kappaleiksi.


title: Kappale (fysiikka)

text: Kvanttimekaniikassa keskustellaan siitä, ovatko jotkut alkeishiukkaset sellaisia, etteivät ne ole kappaleita vaan pelkkiä pisteitä ilman aika-avaruudellista ulottuvuutta, vai ovatko ne sellaisia, että niillä on aina vähintään yksi avaruudellinen ulottuvuus (kuten säieteoriassa ja M-teoriassa).


title: Kappale (fysiikka)

text: Fysikaalinen kappale tai fysikaalinen olio tarkoittaa ontologiassa konkreettista oliota, joka on olemassa ja jolla on fysikaalinen aika-avaruudellinen ulottuvaisuus. Esimerkkejä kappaleista ovat ihmisruumis, pilvi, biljardipallo ja protoni.


title: Kappale (fysiikka)

text: Suurimmassa osassa filosofisia oppeja kappaleet eivät ole mielen olioita, matemaattisia olioita tai muita abstrakteja olioita; eivätkä esimerkiksi aistinsisältöjä, ideoita, käsitteitä tai joukkoja. Siksi fysikaalisia kappaleita eivät ole muun muassa tunteet, näkökentän oliot ja luku ”3”. Muun muassa subjektiivisessa idealismissa kappaleet kuitenkin ovat mielen olioita, mutta niillä on silti avaruudellinen ulottuvuus näkökentässä.


title: John Paintsil

text: John Paintsil (s. 15. kesäkuuta 1981, Berekum) on ghanalainen jalkapalloilija. Hän edustaa Englannin valioliigassa pelaavaa lontoolaista Fulhamia ja lukeutuu myös Ghanan maajoukkueen pelaajiin. Paintsil on pelipaikaltaan oikea laitapuolustaja.


title: John Paintsil

text: Paintsil pystyy pelaamaan sekä puolustajana että keskikentällä. Hän aloitti uransa Ghanassa Berekum Arsenalissa, josta siirtyi Liberty Professionalsiin ja sieltä lainalle puolalaiseen Widzew Łódźin joukkueeseen. Seuraavaksi Paintsil siirtyi Israeliin ja Maccabi Tel Aviviin vuonna 2002. Siirryttyään kaudeksi 2006–2007 Englannin valioliigaan ja West Hamiin hänen nimensä kirjoitettiin virheellisesti John Pantsil papereihin.


title: John Paintsil

text: Paintsil siirtyi Israeliin ja Maccabi Tel Aviviin vuonna 2002. Hän voitti Maccabissa Israelin mestaruuden ja selviytyi semifinaaleihin Cupissa. Hän pelasi 46 ottelua sarjassa ja viisi Mestarien liigassa.


title: John Paintsil

text: Joulukuussa 2004 hän siirtyi paikalliseen kilpailijaan Hapoel Tel Aviviin auttaen joukkueen toiseen sijaan liigassa 2006 ja voittamaan Israelin Cupin 2006. Hän pelasi joukkueessa 42 ottelua tehden niissä kolme maalia.


title: John Paintsil

text: Vuoden 2006 MM-kilpailuiden jälkkeen Israelin jalkapallomaajoukkueen Yossi Benayoun suosittelu Paintsilia West Hamin managerille Alan Pardewille, kun joukkue tarvitsi oikeaa puolustajaa. Pardew otti Paintsilin joukkueen mukaan Ruotsiin kiertueelle, jossa hän antoi vakuuttavia näyttöjä. Elokuussa 2006 siirto West Hamiin varmistui, kun Paintsil sai peliluvat. Paintsil sai joukkueessa numeron 14 ja kilpaili paikastaan Tyrone Mearsin ja Yhdysvaltain jalkapallomaajoukkueen Jonathan Spectorin kanssa.


title: John Paintsil

text: Siirron jälkeen Paintsil valitti, että hänen nimensä oli kirjoitettu väärin niin sopimukseen, kuin pelipaitaankin. Paintsil kertoi, että hänen nimensä kirjoitetaan 'Paintsil', eikä 'Pantsil'. Asia ihmetytti lisää, kun West Ham väitti, että kaikissa pelaajan virallisissa asiakirjoissa oli käytetty nimeä 'Pantsil'. Seuran ottaman kannan seurauksena Paintsilin protestoinneista huolimatta nimi 'Pantsil' jäi pelaajan pelipaitaan sääntöjen mukaan.


title: John Paintsil

text: Hän pelasi vain viisi ottelua West Hamille kaudella 2006–2007 ja hän alkoi tutkailemaan kesällä 2007 muita vaihtoehtoja, jotta säilyttäisi paikkansa Ghanan maajoukkueessa tuleviin vuoden 2008 Afrikan-mestaruuskilpailuihin. Paintsil kuitenkin jäi West Hamiin. Heinäkuussa 2008 pelattuaan pääosan 24 ottelustaan vaihtopelaajana hän sai luvan neuvotella Fulhamin kanssa siirrosta.


title: John Paintsil

text: 15. heinäkuuta 2008 Paintsil ja joukkuekaveri Bobby Zamora siirtyivät Fulhamiin 6,3 miljoonaan punnan yhteissummalla.


title: John Paintsil

text: Vaikka vaikutti siltä, että Paintsil ei olisi muuta kuin vaihtoehto juuri Fulhamiin hankitulle Fredrik Stoorille, Paintsil on onnistunut näytöillään vakuuttamaan valmennuksen niin, että on noussut joukkueen aloituskokoonpanon vakiopelaajaksi kauden alussa. Hänen debyyttinsä oli 13. elokuuta Valioliigaottelussa Hull Cityä vastaan. Hän pelasi myös historiallisessa kotivoitossa Arsenalia vastaan viikkoa myöhemmin. Ensimmäisellä kaudella Fulhamissa Paintsil pelasi 37:ssä Valioliigan ottelussa.


title: Tiedon tyttäret

text: Tiedon tyttäret. Oppineita eurooppalaisia naisia antiikista valistukseen on Marjo T. Nurmisen tietoteos unohduksiin jääneistä tieteen parissa työskennelleistä naisista. Teos sai Tieto-Finlandia-palkinnon 2008.


title: Tiedon tyttäret

text: Teoksessa kerrotaan yksityiskohtaisemmin 25 eurooppalaisesta naistieteilijästä. Lisäksi teoksessa käsitellään lyhyemmin lähes sata muuta tuntemattomaksi jäänyttä tieteen parissa työskennellyttä naista.


title: Alumiinikloridi

text: Alumiinikloridi on syövyttävä, palamaton yhdiste, jonka kemiallinen kaava on AlCl. Se on hygroskooppinen aine ja reagoi voimakkaasti joutuessaan kosketuksiin veden, vesihöyryn ja ilman kosteuden kanssa muodostaen syövyttävää suolahappoa. Tässä reaktiossa vapautuu myös runsaasti lämpöä. Alumiinikloridi voi reagoida räjähtäen difluorioksidin (hajoaa), natriumboorihydroksidin, fenolin, fenyyliatsidin tai perklooribentseenin kanssa.


title: Alumiinikloridi

text: Yhdisteestä käytetään myös nimiä "alumiinitrikloridi" ja "alumiini(III)kloridi". Alumiini reagoi kloorikaasun kanssa muodostaen alumiinikloridia.


title: Alumiinikloridi

text: Yhdistettä voidaan valmistaa myös kloorin ja alumiinioksidin välisellä reaktiolla hiilen läsnä ollessa. Yhdistettä käytetään katalyyttinä useissa orgaanisen kemian reaktioissa muun muassa Friedel–Crafts-alkyloinneissa ja Friedel–Crafts-asyloinneissa. Sitä voidaan käyttää myös tekstiilien käsittelyyn.


title: Alumiinikloridi

text:
Alumiinikloridilla on olemassa myös kidevedellisiä hydraatteja, kuten alumiinikloridimonohydraatti AlCl•HO (CAS 10124-27-3) ja alumiinikloridiheksahydraatti AlCl•6HO (CAS 7784-13-6).
Kidevedellistä alumiinikloridia käytetään usein antiperspiranttien hikoilua estävänä ainesosana.


title: Petrus Nordmann

text: Gottfrid Petrus Bernhard Nordmann (30. tammikuuta 1858 Helsinki – 27. lokakuuta 1923 Porvoo) oli suomenruotsalainen kirjailija, lehtori ja kansanvalistaja. Hän käytti nimimerkkejä "Peder Nord" ja "Ptr".


title: Petrus Nordmann

text: Nordmannin vanhemmat olivat kollegineuvos Petter Niklas Nordmann ja tämän 2. vaimo Sigrid Virginia Hoffrèn. Hän pääsi ylioppilaaksi Porvoon lyseosta 1879 ja valmistui filosofian kandidaatiksi 1882, lisensiaatiksi 1888 ja tohtoriksi 1890. Nordmann vieraili Värmlannin suomalaisalueilla 1885 ja 1887 sekä teki arkistotutkimuksia Tukholmassa, Karlstadissa ja Uppsalassa. Näiden pohjalta hän laati tohtorinväitöskirjansa joka käsitteli Keski-Skandinavian suomalaisasutusta.


title: Petrus Nordmann

text: Nordmann toimi Helsingin ruotsalaisen tyttökoulun (Svenska fruntimmersskolan i Helsingfors) historian kollegana 1883–1909 ja Malmin ruotsalaisen kansanopiston (Svenska folkakademin) johtajana 1908–1913. Nordmann sai 1912 sydänkohtauksen ja joutui sen vuoksi eroamaan virastaan.


title: Petrus Nordmann

text: Nordmann oli Svenska Folkskolans Vänner -yhdistyksen sihteerinä 1884–1917 ja yhdistyksen kunniajäsen vuodesta 1918. Hän oli Svenska Litteratursällskapet -seuran johtokunnan jäsen 1893–1913 ja Helsingin kaupungin kansakoulujohtokunnan jäsen 1895–1902. Hän toimitti Land och stad -lehteä 1890–1892 ja Tidskrift för folkskolan och folkhögskolan -lehteä 1894–1897.


title: Petrus Nordmann

text: Nordmannin laajaan kirjalliseen tuotantoon kuului kaunokirjallisten tekstien ohella muun muassa maantieteen ja historian oppikirjoja ja elämäkertoja.


title: Petrus Nordmann

text: Normannin setä oli eläintieteilijä Alexander von Nordmann.


title: Keeps Gettin’ Better: A Decade of Hits

text: Keeps Gettin’ Better: A Decade of Hits on yhdysvaltalaisen laulajan Christina Aguileran ensimmäinen kokoelmalevy. RCA Records julkaisi sen 6. marraskuuta 2008, ja se sisältää Aguileran hittejä hänen aikaisemmilta studioalbumeiltaan ja lisäksi neljä uutta kappaletta: kaksi uutta versiota hänen aikaisemmista singleistään ”Genie in a Bottle” (1999) ja ”Beautiful” (2002), sekä kaksi uutta kappaletta ”Keeps Gettin' Better” ja ”Dynamite”. Kokoelma julkaistiin Yhdysvalloissa yksinoikeudella Target-kauppaketjussa.


title: Keeps Gettin’ Better: A Decade of Hits

text: Albumi debytoi Yhdysvalloissa Billboard 200 -listalla yhdeksäntenä. Sitä on myyty maassa noin 530 000 kappaletta.


title: Keeps Gettin’ Better: A Decade of Hits

text: Suomen virallisella listalla albumi oli parhaimmillaan yhdeksäntenä.


title: Keeps Gettin’ Better: A Decade of Hits

text: Albumin ainoa single oli ”Keeps Gettin' Better”.


title: Korkeasta tyylistä

text: Korkeasta tyylistä (, ”Korkeasta”) on antiikin ajalta peräisin oleva kirjallisuuden tyylitutkielma, jonka kirjoittajasta tai kirjoitusajankohdasta ei ole varmaa tietoa.


title: Korkeasta tyylistä

text: Teoksen nimi kääntyy kirjaimellisesti ”korkeasta” ja se käsittelee tyyliä jota voisi sanoa korkealentoiseksi. Toisinaan sen merkitys vivahtaa voimakkaaseen, intensiivisen suureen tai valtavaan.”Korkea” on käännetty latinankielessä subliimiksi, jota on käytetty myös muiden kielten käännöksissä. Se ei vastaa kuitenkaan nykyaikaista subliimi-käsitettä. Tutkielmasta on hävinnyt sen loppu sekä jokaisen arkin sisimmät lehdet.


title: Korkeasta tyylistä

text: Tutkielma kirjoitettiin todennäköisesti 1. vuosisadalla jaa. Kirjoittajasta ei olla päästy yksimielisyyteen, mutta hänestä käytetään nimeä Longinus tai Pseudo-Longinus. Tutkielman tekijäksi mainitaan useissa käsikirjoituksissa Dionysios Longinos, jota on pidetty samana kuin Kassios Longinosta. Hänen teoksissaan ei kuitenkaan esiinny yhtäläisyyksiä "Peri hypsouksen" kanssa. Teoksessa titteli esiintyy myös nimellä "Dionysioksen tai Longinoksen Peri hypsous". Ilmeisesti tekijästä ei ollut varmaa tietoa, kun säästynyt Codex P. käsikirjoitus kirjoitettiin. Dionysios saattaa viitata reetori ja historioitsija Dionysios Halikarnassolaiseen.


title: Korkeasta tyylistä

text: Tutkielma löydettiin uudelleen 1500-luvulla ja ensimmäinen editio siitä ilmestyi 1554, sekä myöhemmin vuonna 1555 ja 1569. Teoksen teki tunnetuksi Nicolas Boileau-Despréaux, joka käänsi sen ranskaksi 1674. Myöhemmin tutkielma käännettiin englanniksi; John Pultney vuonna 1680, Leonard Welsted vuonna 1712 (käännös Boileau'n ranskannoksesta) ja William Smith vuonna 1739 (jonka viides editio ilmestyi vuonna 1800). Tutkielman vaikutus myöhempien aikojen taideteorioihin on ollut huomattava jo 1500-luvulta alkaen ja 1800-lukuun saakka se painoi leimansa kaikkeen esteettiseen keskusteluun.


title: Korkeasta tyylistä

text: Suomeksi teoksen on kääntänyt O. E. Tudeer vuonna 1918 nimellä "Korkeasta tyylistä". Käännös kuitenkin vanhentui nopeasti oppisanaston kannalta.


title: Kyrenaika

text: Kyrenaika (, , Barqah) on maakunta Libyan rannikolla. Vuonna 630 eaa. perustettu kreikkalainen kolonia Kyrene antoi nimensä alueelle.


title: Kyrenaika

text: Termiä Pentapolis käytettiin myöhemmin Kyrenaikan synonyymina. Akemenidit valtasivat Kyrenaikan noin vuonna 513 eaa. Kyrenaikasta tuli kuitenkin myöhemmin itsenäinen. Kyrenaikaa kutsuttiin myös Pentapoliiksi koska siellä oli viisi tärkeää kaupunkia. Kyrenen lisäksi tärkeitä kaupunkeja olivat Barka, Euesperides, Kyrenen satamakaupunki Apollonia ja Taukheira.


title: Kyrenaika

text: Aleksanteri Suuren kuoleman jälkeen spartalainen palkkasotilas Thibron saapui Kyrenaikaan noin 7 000 palkkasotilaan kanssa. Kyrenestä ja Barkasta karkotetut pyysivät häntä apuun. Thibron valtasi aluksi Kyrenen sataman, ja pakotti kyreneläiset maksamaan lunnaita. Pian kyreneläiset pyysivät Egyptin satraapin Ptolemaios I:n apua. Tämä lähetti sotapäällikkö Ofellaan Kyrenaikaan. Thibronin kuoleman jälkeen vuonna 322 eaa. Kyrenaika liitettiin Ptolemaiosten Egyptiin. Ofellas hallitsi kuitenkin Kyrenaikaa itsenäisesti. Ofellas kuoli noin vuonna 208 eaa. Ptolemaiosten aikana perustettiin myös kuudes kaupunki Ptolemais.


title: Kyrenaika

text: Kyrenaika liitettiin Rooman valtakuntaan vuonna 96 eaa. Vuonna 78 eaa. se oli perustettu yhdeksi hallinnolliseksi provinssiksi yhdessä Kreetan kanssa. Siitä tuli senaatin provinssi vuonna 20 eaa.


title: Kyrenaika

text: Pentapoliin alue mainitaan apostoli Markuksen synnyinpaikkana ja seurakuntana Raamatussa Paavalin kirjeessä kolossalaisille (Kol.4:10) ja roomalaisille (Filemon 5:24 ja Timoteus 4:11) matkalla Aleksandriaan. Kristinusko levisi Pentapolikseen Egyptistä. Aleksandrian Koptinen ortodoksikirkko liitti alueen vaikutuspiiriinsä.


title: Kyrenaika

text: Islamilaiset arabit valtasivat Kyrenaikan, ja alueen nimi muutettiin Barkaksi vuosina 643–644 jaa.


title: Kyrenaika

text: Tripolitania, Kyrenaika ja Fezzan liitettiin Italian Libyan alueisiin vuonna 1934. Libyan valtion perustamisen jälkeen vuonna 1947, Kyrenaikasta tuli osa Libyan valtiota.


title: Kimpputeoria

text: Kimpputeoria on ontologinen teoria olioiden luonteesta. Sen mukaan oliot ovat vain ominaisuuksiensa, suhteidensa tai trooppiensa kokoelmia (”kimppuja”). Kimpputeorian mukaan erillisiä substansseja ei ole olemassa.


title: Kimpputeoria

text: Teorian mukaan ei ole olioita ilman ominaisuuksia, eikä tällaisia olioita (alaston olio) ole mielekästä edes kuvitella. Kimpputeorian mukaan esimerkiksi omenan ajettelemisessa on kyse sen värin, muodon, maun, hedelmyyden ja muiden ominaisuuksien ajattelemisesta, tai ainakin yhden sen ominaisuuden ajattelemisesta. Omena on siis vain ominaisuuksiensa kokonaisuus, eikä erillistä omenan substanssia ole olemassa.


title: Kimpputeoria

text: Kimpputeoriaa esitti ensimmäisenä David Hume 1700-luvulla. Kimpputeoria tunnetaan erityisesti mielen kimpputeorian kautta. Sen mukaan ihmisen minää ei ole olemassa, vaan minä on vain kimppu tai kokoelma erilaisia havaintoja.


title: Kimpputeoria

text:
Yleisin perustelu kimpputeorialle on vaikeus käsittää tai kuvata olio ilman viittauksia sen ominaisuuksiin. Tämän argumentin mukaan ei ole mahdollista käsittää paljasta partikulaaria eli yksilöoliota, täysin ominaisuuksista riisuttua substanssia. Tämän ongelman totesi jo John Locke, kun hän kuvasi substanssin itsessään, ominaisuuksistaan erillisenä, joksikin josta hän ei
tiedä mitä se on.


title: Kimpputeoria

text: Kimpputeorian mukaan emme voi esimerkiksi havaita tai edes käsittää omenaa ilman, että havaitsemme tai ainakin ajattelemme sellaisia ominaisuuksia ja suhteita kuten ”punaisuus”, ”mehukkuus”, ”110 mm leveä” ja ”pöydän päällä”. Meidän on mahdotonta ajatella, millainen kaikista ominaisuuksista riisuttu omena olisi.


title: Kimpputeoria

text: Kimpputeoriaa vastaan suunnatut vastaväitteet koskevat muun muassa olioiden johtamista ominaisuuksien yhdessäolosta sekä kielen vaikutusta todellisuuden ymmärtämiseen.


title: Kimpputeoria

text: Kimpputeorian mukaan ominaisuudet muodostavat kokoelmia tai ”kimppuja”, mutta se ei kuvaa, kuinka ominaisuudet liittyvät toisiinsa. Kriitikot kyseenalaistavat sen, millä perusteella ominaisuuksien välillä on tällainen yhteenkuuluvuussuhde ilman mitään alla olevaa substanssia, ja millä perusteella mitään kahta ominaisuutta voidaan pitää saman olion ominaisuuksina, jos mitään yhteistä substanssia, jolle ne kuuluisivat, ei ole olemassa.


title: Kimpputeoria

text: Kimpputeoria selittää tämän määrittelemällä olion yhteensidottujen ominaisuuksien kokoelmiksi. Näin erilaiset ominaisuuksien ja suhteiden yhdistelmät tuottavat eri olioita. On mahdollista tulkita, että ominaisuuksien olemassaolo yhdessä muodostaa substanssin. Kimpputeoria voi siis määritellä substanssin empiirisesti havaituksi ominaisuuksien yhdessäoloksi vetoamatta ominaisuuksista paljaisiin yksilöolioihin tai muihin ei-empiirisiin entiteetteihin.


title: Kimpputeoria

text: Toinen vastaväite nostaa esiin kielen vaikutuksen siihen, kuinka ymmärrämme todellisuutta. Sen mukaan kieli aiheuttaa kimpputeoriaa tukevan sekaannuksen.


title: Kimpputeoria

text: Vastaväitteen mukaan ominaisuudet ovat kielen synteettisiä konstruktioita. Omenalla ei ole sellaisia ominaisuuksia kuin ”punaisuus” ja ”mehukkuus”, vaan sen sijaan havaitsijat, joilla jo on sellaiset mielen käsitteet kuin ”punaisuus” ja ”mehukkuus”, käyttävät käsitteitä kokeakseen omenan punaiseksi ja mehukkaaksi. Lisäksi vastaväitteen mukaan esimerkiksi ”punaisuutta” ei voida johtaa omenasta, koska ”punaisuus” on abstraktio muista kokemuksista, eikä luontainen ominaisuus jonka omena voisi sisältää.


title: Kimpputeoria

text: Koska vastaväite pitää sellaisia sanoja kuin ”punaisuus” ja ”mehukkuus” pelkkinä abstraktioina aiemmasta kokemuksesta, sen mukaan ne sisältävät vain subjektiivisen käsitteellisen tiivistelmän yksilöoliosta. Näin kokemus omenasta on lähimpänä omenan todellista käsitettä mitä ihminen voi saavuttaa. Vastaväitteen mukaan kaikki muu mielen suorittama analyyttinen työ on synteesin muodostamista muista kokemuksista eikä kykene paljastamaan loogisesti omenan tosiolemusta.


title: Kimpputeoria

text: Vastaväitteen mukaan kieli rohkaisee uskomaan, että mielen syntetisoiva toiminta erottaa kokemuksia esimerkiksi jostain ominaisuuksista. Tosiasiassa havaitsijat yhdistelevät kokemuksia luodakseen erilaisten ominaisuuksien käsitteitä; kieli on monimutkainen uskomusjärjestelmä, jonka ainoa suhde todellisuuteen on kokemuksen abstrahoinnissa.


title: Tekninen tasatulos

text: Tekninen tasatulos (TD) on nyrkkeilyssä käytettävä termi ottelusta joka lopetetaan ennenaikaisesti ottelijan ollessa ottelukyvytön esimerkiksi haavojen tai vyön alle suuntautuneiden lyöntien vuoksi.


title: Tekninen tasatulos

text: Tasatulos tuomitaan silloin kun ottelua edellä mainitussa tilanteessa on käyty alle neljä erää, eli niin että pistekortteja ei ole ehditty ottaa käyttöön. Jos pistekortit on ehditty ottaa käyttöön, ottelun voittaja ratkaistaan niiden perusteella ja tuloksesta käytetään nimitystä tekninen tulos.


title: Yön painajainen

text: Yön painajainen ("Play Misty for Me") on Clint Eastwoodin esikoisohjaus vuodelta 1971. Se kuvattiin 21 päivässä Eastwoodin kotikaupungissa Kalifornian Carmelissa. Eastwoodin ei alun perin pitänyt ohjata elokuvaa. Universalin vastaavan johtajan Lew Wassermanin ehto olikin se, että Eastwoodin hahmon pitäisi poiketa huomattavasti hänen aiemmista rooleistaan, mikä tapahtuikin.


title: Yön painajainen

text: "The New York Timesin" kriitikot valitsivat "Yön painajaisen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Yön painajainen

text: Eastwood on radiojuontaja Dave Garver, joka pitää suosittua toivekappaleohjelmaa. Studioon soittaa usein Evelyn Draper -niminen nainen, joka sanoo eroottisella äänellä aina: "soita minulle Misty." Evelyn on pakkomielteisesti ihastunut Daveen ja hän haluaa tavata tämän. Hän järjestää tapaamisen, mutta Dave ei ole kiinnostunut suhteen aloittamisesta. Silloin Evelyn saa hermoromahduksen ja aikoo olla Daven kanssa vaikka väkisin. Pian hänen lähiomaistensa henget ovat uhattuna.


title: Kate Greenaway

text: Kate Greenaway (17. maaliskuuta 1846 – 6. marraskuuta 1901) oli englantilainen lastenkirjailija ja kuvittaja. Greenawayn kuvitusten idylliset lapsihahmot saavuttivat omana aikanaan suuren suosion. Hahmojen kuvitteellinen, 1700-luvun tyylistä ideoita ammentava vaatetus sai 1800-luvun lopulla aikaan uuden lastenvaatemuodin. Vuonna 1955 Greenawayn kunniaksi perustettiin englanninkielisten lasten- ja nuortenkirjojen kuvittajille suunnattu kuvittajapalkinto Kate Greenaway -mitali.


title: Kate Greenaway

text: Kate Greenaway syntyi Hoxtonissa, Lontoossa, ristimänimenään Catherine. Tätä nimeä hänestä ei kuitenkaan koskaan käytetty. Hänen isänsä John Greenaway oli painokuvien kaivertaja. Pian tyttärensä syntymän jälkeen hän sai tehtäväkseen kaivertaa Dickensin tarinoiden uuden laitoksen kuvitukset. Saadakseen työrauhan John Greenaway lähetti perheensä Lontoosta maaseudulle – joskin turhaan, sillä lopulta tilauksen tehnyt yritys päätyi konkurssiin ja hänen työnsä meni hukkaan. Joka tapauksessa Kate Greenaway vietti äitinsä ja sisarustensa kanssa kaksi vuotta lapsuudestaan sukulaisten luona Rollestonin kylässä Nottinghamshiressä. Rollestonin kylä maatöineen, hivenen vanhanaikaisine pukuineen ja vehreine luontoineen teki tyttöön suuren vaikutuksen ja vaikutti merkittävästi hänen myöhempään taiteeseensa.


title: Kate Greenaway

text: 12-vuotiaana Greenaway aloitti ensimmäiset taideopintonsa National Course of Art Instructionissa. Myöhemmin hän jatkoi opintojaan South Kensingtonin Female School of Artissa sekä Slade Schoolissa. Greenawayn töitä oli ensimmäisen kerran näytteillä hänen ollessa 22-vuotias. Ensimmäiset maksetut työt olivat joulu- ja ystävänpäiväkortteja sekä kirjankuvituksia. Joitakin mustavalkoisia kuvituksia kaiversi painettavaksi hänen isänsä. Jo varhaisissa töissään Greenaway alkoi kehitellä omia vaatemallejaan. Hän piirsi yleensä elävästä mallista ja ompeli itse mallien vaatteet.


title: Kuningas lähtee Ranskaan

text: Kuningas lähtee Ranskaan, Kronikka musiikkiteatterille tulevan jääkauden ajasta on Aulis Sallisen kolminäytöksinen ooppera. Sallinen sävelsi oopperan vuonna 1983, ja sen kantaesitys oli Savonlinnan oopperajuhlilla 1984. Teos oli yhteistilaus Covent Gardenin kuninkaalliseen oopperan sekä BBC:n kanssa. Oopperaa on esitetty myös Kielissä Saksassa ja Santa Fessä Yhdysvalloissa.


title: Kuningas lähtee Ranskaan

text: Oopperan tarina sijoittuu keskiajalle. Englantiin tulee jääkausi, ja kuningas, hänen naisensa, pääministerinsä sekä armeijansa pakenevat Ranskaan.


title: Carole Caldwell Graebner

text: Carole Caldwell Graebner (24. kesäkuuta 1943 – 19. marraskuuta 2008) oli yhdysvaltalainen tennispelaaja. Hän kuului naisten nelinpelin voittajapariin Yhdysvaltain (1965) ja Australian (1966) avoimissa. Vuonna 1964 hän pääsi Yhdysvaltain avoimissa myös kaksinpelin finaaliin, jossa kuitenkin hävisi Maria Buenolle.


title: Carole Caldwell Graebner

text: Caldwell Graebner kuului myös Yhdysvaltain Fed Cup -joukkueeseen. Hän kuoli 65-vuotiaana syöpää sairastettuaan.


title: Chocolate Factory

text: Chocolate Factory on R&B -artisti R. Kellyn seitsemäs studioalbumi, joka julkaistiin vuonna 2003. Albumin tuotti Jive Records.Hyvän myynnin ansiosta albumista julkaistiin "Loveland" special edition, jossa on alkuperäisen CD-levyn lisäksi bonus CD.Albumi sisälsi seuraavan kiitos-tekstin faneille:


title: Erwin Dreger

text: Erwin Dreger (14. kesäkuuta 1915 Hannover – 20. maaliskuuta 1942 Martinewka) oli saksalainen sotilas, arvoltaan vääpeli.


title: Erwin Dreger

text: Paul Carell kertoo Dregeristä seuraavasti:


title: Erwin Dreger

text: Saksan 3. panssaridivisioona taisteli Neuvostoliiton talven 1941–1942 vastahyökkäyksen aikana Izjumin murtokohdan eteläreunassa. Dreger kuului divisioonaan 3. jalkaväkirykmentin 1. komppaniaan.


title: Erwin Dreger

text: Vääpeli Dreger vastasi 15 miehen kanssa kaksi kilometriä pitkästä rintamasta Nepokrytajan kaistalla. Tämän pitkän kaistan puolustaminen onnistui vain harvinaisella taktiikalla, jonka Dreger oli itse kehittänyt. Jokainen mies oli aseistautunut konekiväärillä, joka oli mahdollista, koska aseet olivat sotasaalista. Lisäksi kolme ylimääräistä konekivääriä oli varastossa. Maastoon ja tukikohtana olleeseen kylään varastoitiin paljon sotasaaliina saatuja panosvöitä. Näin jokainen mies toimi yksin ilman normaalia apumiestä, jonka tehtävänä oli hakea ammuksia. Miehet oli ryhmitetty laajaan puolikaareen, jossa oli lisäksi syviä porrastuksia. Taktiikka vaati miehiltä rautaisia hermoja.